L'execution de iustice faicte en Angleterre pour maintenir la paix publique & chrestienne, contre les autheurs de sedition, adherens aux tristres & ennemis du royaume: sans aucune persecution contre eux esmeuë, pour matiere de religio[n], commeil a esté faucement aduancé & publie,́ par les fauteurs & nourriciers de leurs traisons. Descrite premierement en Anglois, puis traduite en langue Franc̜oise, en faueur de autres nations & personnes, qui ont l'vsage d'icelle. — Execution of justice in England. Latin

L'execution de iustice faicte en Angleterre pour maintenir la paix publique & chrestienne, contre les autheurs de sedition, adherens aux tristres & ennemis du royaume: sans aucune persecution contre eux esmeuë, pour matiere de religio[n], commeil a esté faucement aduancé & publie,́ par les fauteurs & nourriciers de leurs traisons. Descrite premierement en Anglois, puis traduite en langue Franc̜oise, en faueur de autres nations & personnes, qui ont l'vsage d'icelle. — Execution of justice in England. Latin

Table of contents

Title page

L'EXECVTION DE IVSTICE FAITE EN ANGLEterre, pour maintenir la Paix publique & Chrestienne, contre les autheurs de sedition, &c.

§

AV LECTEVR.

§

§

§

[Page]

[Page]

L'EXECVTION DE IVSTICE FAICTE EN ANGLETERRE, POVR MAINTENIR la Paix publique & Chrestienne, contre les autheurs de sedition, adherens aux traistres & ennemis du Royaume: sans aucune persecution contre eux esmeuë, pour matiere de relegiō, comme il a esté faucement aduancé & publié, par les fauteurs & nourriciers de leurs traisons.

Descrite premierement en Anglois, puis traduite en langue Françoise, en faueur des autres nations & personnes, qui ont l'vsage d'icelle.

Le 30. de Ianuier 1584. Et du regne D'ELIZABETH, par la grace de Dieu heureusement regnante L'AN 26.

L'EXECVTION DE IVSTICE FAITE EN ANGLEterre, pour maintenir la Paix publique & Chrestienne, contre les autheurs de sedition, &c.

[Page]

[Page]

CA ESTÉ,Tous malfaicteurs deguisent leurs actions par causes contraires. pour la plus part, en tous aages & toutes regions, vne pratique commune à tous mal-faicteurs, tant grans que petis, de defendre leurs actions meschantes & illegitimes, par faucetez, en coulourāt & couurant leurs faicts, pour detestables qu'ilz fussent, auec pretences d'autres causes de contraires operations & effects: & ce pour non seulement euiter punition & deshonneur: mais continuer, soustenir & poursuyure leurs meschans attentats, & ainsi plainement satisfaire à leur desordonnez & malicieux appetis. Et comme telle ait esté la pratique de tous malfaicteurs,Les Rebelles couuent leurs malefices, auec tresgrand dommage. neantmoins de nuls auec plus grand danger, que des Rebelles & Traistres à leurs legitimes Princes, [Page] Rois & patries. De laquelle sorte, en ces dernieres années sont, entre autres, remarcables, aucuns naiz naturellement subiects des Royaumes d'Angleterre & d'Irelande, lesquels, ayans assez longs temps exterieurement professe leur obeissance, vers leur souueraine Dame la Royne Elyzabeth, ont neantmoins parapres esté excitez & seduis par des mauuais esprits, premierement en Angleterre par maintes annees cy deuant,Rebellion en Angleterre & Irl [...]nde. puis en second lieu n'agueres en Irlande, pour entrer en rebellion ouuerte, prenans les armes & se mettans aux champs contre sa Maiesté & ses Lieutenans, auec leurs forces, soubz enseignes desployées, & induisans par faucetez notables, beaucoup de simple peuple à les suyure & leur assister, en leurs proditoires entreprinses. Et encores qu'il soit tresbien cogneu, que leurs dessains & actions manifestes, tendoyent à deposer la Maiesté de la Royne de sa couronne, & par traison, colloquer quelque autre à leur gré, en sa place: (A quoy si on n'eust resisté promptement, ils eussent commis beaucoup de sanglans meurtres, des fidelles subiects de sa Maiesté & ruiné le païs de leur naissance.Les Rebelles vainous par le pouuoir de la Royne.) Toutesfois, par la puissance que Dieu à donné à sa Maiesté, ilz furent si soudain vaincus, que peu d'iceux en patirent selon les Loix, comme ilz auoyent [Page] merité: plusieurs & la plus grand part, receurent pardon en confessant leurs fautes:Aucuns des Rebelles fugitifzen pays estranges. le reste (mais peu) des principaux s'enfuirent és païs estrāges. Or la pource qu'en nuls ou peu d'endrois, les rebelles & proditeurs de leurs Princes naturels & patrie, n'osent de prime face requerir confort & ayde, pour leur traisons: ces traistres & rebelles signalez, ont faucement informé plusieurs Rois, Princes & Estats, & notamment l'Euesque de Rome communement appelé le Pape (duquel eux tous ont eu secrettement leur premiere assistance en leurs rebellions) que la cause de leur fuite hors de leur païs,Les Rebelles pretendent la religion pour leur defence. estoit pour la religion Romaine & pour maintenir l'authorité du Pape. Et neantmoins plusieurs d'entre eux, pour la pluspart de leur vie, deuant leur rebellion, viuoyent si notoirement hors de toute reigle, soit pour l'honnesteté des meurs, soit pour le sentiment de quelque religion, qu'ilz pouuoyent plustost estre comptez entre les familiers de Catilina, ou mignons de Sardanapalus, que bons subiects de quelque Prince Chrestien. Comme pour exemple des chefs de ces rebelliōs, Charles Neuill Comte de VVestmerland s'en est fuy d'Angleterre, homme entierement gasté par dissolution de vie, & par punition Diuine mesme au temps de sa rebellion, priué de ses [Page] enfans qui luy deuoyent succeder au Comté & duquel le corps est maintenant māgé d'vlceres, pour causes infames: tellement qu'au rapport de ses propres complices, nul de ses ennemis, ne luy pourroit desirer punition plus honteuse: perte lamentable pour le Royaume, en vne si noble maison, qui parcy deuant en aucū aage, ne fut oncques atteinte de desloyauté. Et hors d'Irlande s'est euadé vn certain Thomas Stukeley, Chefs des Rebelles Charles Neuill Comte de Westmerland & Thomas Stukeley. personnage diffamé presque par toute la Chrestienté, & plustost vne beste sans foy, qu'vn homme, s'en estant fuy premierement d'Angleterre pour ses piracies signalees, & d'Irlande pour faucetez irremisibles, lesquels deux, menoyent la danse du reste des rebelles, I'vn pour l'Angleterre, l'autre pour d'Irlande. Mais nonobstant la vie notoirement mauuaise & meschante, d'eux & de leurs autres confederez, vuides de toute religion Chrestienne, il à pleu à l'Euesque de Rome, comme en faueur de leurs traisons▪ non de coulorer leurs fautes (comme eux ouuertemēt pretendēt faire, pour euiter le blasme commun du monde,) mais du tout les animer à continuer leur premier meschant desseing, c'est à dire, à prendre les armes contre leur Royne legitime, inuader son Royaume auec forces estrangeres, & poursuyure tous ses bōs subiects [Page] & leur propre païs, au feu & à l'espee. Pour l'auancement desquelles choses, il auroit quelques annees au parauant à diuerses fois, procedé, comme en tonnant,Effect de la Bulle Papale contra la Royne d'Angleterre. par Bulles, Excommunications & autres escris publiques, denoncant sa Maiesté, qui est Royne legitime consacree & seruante de Dieu, n'estre point Royne de ce Royaume: chargeant & commandant sous peine d'excommunication, à tous ses subiects, se departir de leur naturelle obligation, à laquelle, de naissance & de sermēt ils estoyent obligez: prou [...]quant aussi & authorizāt toutes personnes, de tous degrez, dans l'vn & l'autre Royaume, à se rebeller. Or sous cest adueu d'Antechrist, contraire à toutes loix diuines & humaines, & nullement conuenable à vn pasteur, non seulement toute la racaile des susdicts traistres desia fugitifs, mais aussi tous les autres qui ont abandonné leur propre païs, de diuerses qualitez & conditiōs, aucuns n'ayans moyen de viure chez eux qu'en mendiant, aucuns malcontens par defaut de preferences, apres lesquelles ils alloyent baaillans indignement, tant aux vniuersitez qu'autres places, autres, marchans banqueroutiers, autres, aucunemens doctes à contentions, n'estans contens d'apprendre l'obeissance aux loix du païs: tels di je, courans plusieurs annees, hault & bas, & [Page] de païs en païs, ont pratiqué, l'vn en vn coin l'autre en l'autre, les vns s'employans à cercher forces & argent, autres, à l'instigatiō des Princes, par faux rapports, pour faire guerre à leur propre patrie: autres, à pratiques au dedās, pour assassiner LA PLVS GRANDE:Praticques des traistres & Rebelles fugitifz pour executer la Bulle. aucūs, en escris seditieux, & grand nombre, de n'agueres, en libelles diffamatoires, plains de meschantes inuectiues & mēsonges empoisonnez: le tout, pour maintenir le decret Antichristian & tyrannique, de la Bulle du Pape. Seminaires erigez pour nourrir les seditieux fugitifz. Outreplus, à fin par autres moyens d'auancer leurs intentions, pource que promptemēt ilz ne pouuoyent pas preualoir par voye de force, trouuans les Princes estrangers mieux aduisez, & mal enclins à leurs peruers desseings, il fut par eux proiecté, de dresser certaines escholes, qu'ils appellent Seminaires: à fin de nourrir & esleuer personnes naturellement disposees à seditiō, pour continuer cette course & façon, & se faire maistres Semeurs en leur labourage de sedition: Et lors, les enuoyer en Angleterre & Irlande, Royaumes de sa Maiesté, couuers des masques les vns de prestrise, les autres, d'ordres inferieurs, auec titres de Seminaires, pour les moindres, & de Iesuites, pour les principaux & plus corrumpus. Mais encores, ils ramperent si finement au païs, qu'ilz n'apporterent [Page] point les marques de leur prestrise auec eux: mais en diuers coings des Seigneuries de sa Maiesté, ces Seminaires, ou Semeurs & Iesuites, portans auec eux certaines babioles de Rome, comme de leur saincte Cire, leur Agnus Dei, leurs graines, & diuerses sortes de chappeletz, & choses semblables,Les Seminaires fugitifz coulent au Royaume, pour induire le peuple d'obeir à la Bulle du Pape. ont, comme bons laboureurs, trauaillé à persuader le peuple secrettement, d'aduoüer la susdite Bulle & decret du Pape, & son authorité absoluë sus tous Princes & Contrees, & esmeu plusieurs auec pointures de conscience, à y rēdre obeissance. Par lesquels moyens, en peu de temps, si ce meschant, dangereux, traistre, & cauteleux progrez, n'eust esté, par la bonté de Dieu, descouuert & retardé, dela fust ensuiuy vn danger imminent, d'horribles seditions en ces Royaumes, auec vne sanglante & certaine destruction, d'vn grand nombre de Chrestiens. Car il ne se peut nier, qu'autant qu'il y en eust eu d'induicts & entierement persuadez, d'obeir à ce meschant decret des Papes, & au contenu d'iceluy, ilz n'eussent esté cōsequemment, en leurs coeurs & consciences, traistres secrets: & pour estre defaict coupables & traistres ouuers, rien ne leur eust defailli que l'oportunité, pour esprouuer leur force, & s'assembler en grand nombre auec armes, selon qu'ilz ont [Page] peu presumer d'estre le plus grand parti: & ainsi par vne guerre ciuile ouuerte, paruenir à leurs meschans desseings. Mais la bonté de Dieu, par laquelle les Rois gouuernent, & par le soufle duquel les traistres sont communement destruits & confondus, à d'autrepart donné à sa Maiesté, comme à sa chambriere & chere seruante, qui gouuerne soubz luy, l'esprit de sagesse & de force:Semeurs de sedition prins, condemnez & executez pour traison. par lequel elle à pourueu, que aucuns de ces seditieux Semeurs de rebellion, ayent esté descouuers en leurs secrettes tasnieres, apprehendez, & conuaincus és precedens poincts & chefz de traison, sans entremise aucune és matieres de religion, ains purement & simplement ont esté condamnez selon les loix, comme traistres. Auquel temps, bien qu'on ait employé toutes manieres & voyes douces de persuasion, pour les esmouuoir à desister de telles desloyales entreprises & opinions, auec offre de grace & pardon: neantmoins le chancre de leurs humeurs rebelles, estoit si profondement entré & enraciné ez coeurs de plusieurs d'iceux, qu'ils nevoulurent estre distraitz de leur traistresses resolutions. Et pourtant comme traistres manifestes, en maintenant & adherant au capital ennemy de sa Maiesté & de sa couronne, qui non seulement à esté cause de deux rebellions [Page] desia passees en Angleterre & Irlande: mais en ce faict d'Irlande, à manifestement gagé & maintenu des Capitaines & soldats d'entre ses subiectz, soubz la banniere de Rome, contre sa Maiesté, tellement qu'aucun ennemy ne pourroit faire d'auantage. Tels, di-je, ont iustement souffert la mort: non en vertu ou par la formalité de quelques loix nouuellement establies, soit pour la Religion, ou contre la primauté du Pape, commeles semeurs de libelles diffamatoires le voudroyent faire croire: mais par les anciēnes loix politiques du Royaume: & nommement par les ordonnances du Parlement,Les traistres seditieux condamnez par les loix Anciennes du Royaume, faictes 200. ans sont passez. tenu au temps du Roy Edvvard troisiesme, enuiron l'an du Seigneur 1330. ily a enuiron 200. ans passez & plus, quand les Euesques de Rome & Papes, furent souffers auoir leur authorité ecclesiastique en ce Royaume, comme ils auoyent en plusieurs autres contrees. Mais encore de certe espece de malfaicteurs, autant qu'il y en a eu qui apres leurs condemnations,Personnes condamneés, & no [...] executeés, pour auoir reietté leurs opinions de traison. ont esté contens de renoncer à leurs precedentes proditoires assertions, autant y en a il eu despargnez de l'execution, qui viuent encores iusques à ce iour: tant a esté la volonté de sa Maiesté, eslongnée de l'effusion du sang, hors mis ceste vrgente, iuste & necessaire cause, & encores ne procedant que deux- [Page] mesme.Les traistres de dehors cōtinuent d'enuoyer gens au Royaume, ponr esmouuoir sedition. Et neantmoins ces reliques de traistres, qui demeurent és païs estranges, continuans tousiours en leur propos de rebellion, & se gardans finement esloignez des coups, necessent de prouoquer plusieurs autres seditieux de petite qualité, à se couler secrettement en ce Royaume, pour renouueler les premieres pratiques seditieuses, par l'executiou des precedentes Bulles des Papes, contre sa Maiesté & le Royaume. Or ceux-cy quand ils sont apprehendez, alleguent qu'ilz sont seulement venus en ce Royaume, par le commandement de leurs superieurs, les chefz des Iesuites, (ausquels ilz se disent obligez par serment, enuers tous, & contre tons, soyent Roys, soyent contrees:) & ce pour informer & reformer les cō sciences des hommes de leurs erreurs, en certains poincts de la religion, selon qu'ilz pensent estre conuenable. Mais neantmoins, en pure verité, il se prouue clairement que tout le but de leurs secrets trauaux, tend secrettement à gaigner le peuple, auec lequel ilz osent traiter, pour tellemēt faire approuuer lesdictes bules & l'authorité du Pape, sans exception, qu'en obeissant à icelles, ilz se tiennent du tout deschargez de leur obligation & obeissance, enuers leur legitime Princesse & patrie: voire pour s'estimer bien garantis de prendre les armes [Page] & se rebeller contre sa Maiesté, quand ilz y seront conuiez: & pour estre secrettement prestz à se ioindre aux forces estrangeres, qui pourront estre solicitées à inuader le Royaume: En quoy aussi par vn long temps, il leur ont donné, comme encores ilz font, pour auancer leurs desseings,Les seditieux fugitifz trauaillēt pour amener le Royaume on guerre externe & domestique. esperance non petite de bon succes. Ainsi, il s'ensuit, que l'effect de leur trauail, est, d'amener le Royaume non seulement en vne guerre dangereuse, contre les forces estrangeres (desquelles il a esté libre enuiron vingt & trois, ou vingt & quatre ans, cas fort memorable & malaisé d'estre egallé à aucun exemple semblable:) mais aussi en guerre domestique & ciuile, en laquelle, coustumierement, nul sang n'est espargné, ny mercy concedéc: & où, ny le vainccur, ny le vaincu ne peuuent auoir iuste cause de triomphe.

Or pource que ce sont treseuidens perils, qui necessairemēt s'ensuyuroyent, si cette espece de vermine, estoit soufferte ramper furtiuement en ce Royaume, & y espandre son poison. Toutes les fois questans prins, comme hypocrites ils coulorent & desguisent leur faict, auec profession de deuotion en religion, c'est à toutes personnes de ceder à la raison: à sçauoir que sa Maiesté & ses Gouuerneurs & Magistrats [Page] en la Iustice,Le deuoir de la Royne, & de tous ses bons gouuerneurs enuers Dieu & leur patrie, est de repousser les pratiques de rebellion. ayans soing de maintenir la paix du Royaume (laquelle Dieu à concedé en son regne continuer plus longuemēt, qu'en aucun autre temps de ses predecesseurs) sont obligez de deuoir enuers le Dieu tout-puissant, autheur de paix, & selon le naturel amour & obligation à leur patrie, & pour euiter l'effusion de sang qu'on voit courir & flotter es guerres ciuiles, d'empescher & repousser, par tous possibles & legitimes moyens, aussi bien par l'espée que par la loy, chacune en leurs saisons distinctes, ces tant dangereuses & fardées pratiques & effects de sedition & rebellion. Mais combien qu'il y ait plusieurs subiectz cogneuz en ce Royaume, differēs en quelques opinions de religiō, d'auec l'Eglise Anglicane, & qui ne sabstiennent d'en faire profession, neantmoins, entant qu'ils professent aussi loyauté & obeissance à sa Maiesté, & s'offrent alaigrement pour la defence de sa Maiesté, de s'opposer & resister à toute force estrangere, bien qu'elle vint ou fust procurée par le Pape mesme:Nul n'a esté chargé de crime capital, estant contraire en religion: mais professant de resister aux forces estrangeres. nuls de cette sorte, pour leurs opinions contraires en religion, ne sont poursuyuis ou chargez d'aucuns crimes ou paines de traison, ny encores recerchez en leurs cōsciences, pour leurs opinions contraires, ne resentantes rien de la traison. Et de cette sorte il y a eu & y a [Page] bon nombre de personnes, non de bas & vulgaire estat, comme estoyent ceux qui de n'agueres ont esté executez: ainsi qu'en particulier aucuns sont bien cogneus, nom par nom, desquels il n'est hors de propos, de faire icy mention.

Le premier & principal en estat, estoit D. Heth, Noms de diuerses personnes d'Eglise qui professans religion contraire, n'ont onques esté chargez de crimos capitaux. Archeuesque d'Yorke & seigneur Chancelier d'Angleterre, au temps de la Royne Marie: lequel au premier aduenement de sa Maiesté à la couronne, se monstrant fidelle & paisible subiect, coutinua en l'vn & l'autre desdicts offices, encores qu'alors il fust manifestement different en religion, & oncques ne fut restraint en sa liberté, ny priue de ses biens & possessions: mais laissant voluntairement ses deux estats, à vescu en sa propre maison fort discretement, iouissant de toutes ses terres ac quises, tout le cours naturel de sa vie, iusques à ce qu'en grand aage il est departi du monde: & lors à laissé la maison & ses reuenus a ses amis: exemple de courtoisie, qui ne trouue son pareil au temps de la Royne Marie.

Le semblable fut faict enuers vn D. Poole, qui a esté Euesque de Peterbourough, vn aucien graue personnage, & subiect fort paisible. Il y en a eu aussi, qui ont esté Euesques & en grand renom, comme le D. Tunstall Euesque [Page] de Duresme, personnage de grande reputation, &, tout le temps qu'il à vescu, d'vn paisible comportement. Autres en cas pareil ont esté, comme le D. VVhit, & le D. Oglethorpe, l'vn Euesque de VVincester, l'autre de Carlile, hommes d'vne nature benigne, & celuy de Carlile, tellement enclin à vn franc deuoir enuers la Maiesté de la Royne, qu'il fit l'office en la consecration & couronnement de sa Maiesté, au temple de VVestminster. De ce rang sont le D. Turleby, & le D. VVatson, l'vn Euesque d'Ely, homme d'vn naturel affable, l'autre de Lincolne, encores viuant, & du tout rebarbatif: ausquels, peut estre adiousté, vn Turberuile, lors Euesque d'Exceter, honeste gentil-homme, mais tout simplement Euesque, qui à vescu en sa liberté, iusques à la fin de sa vie. Or nuls deux tous n'ont esté aucunement pressez par aucune paine capitale, combien qu'ilz maintinsent l'authorité du Pape, contre les Loix du Royaume. Il y en a aussi aucuns Abbes, comme M. Fecknam encores viuant, personnage semblablement paisible, & d'vn comportement honeste par vn long temps. Autres ont esté Doyens, comme le D. Boxall Doyen de VVindesore, personnage de grande modestie & science: D. Cole Doyen de Sainct Paul, homme plus diligent que discret: D Rainols, [Page] homme non indocte Doyen d'Exceter, & plusieurs autres tels, ayans eu charges & dignitez en l'Eglise, & qui auoyent faict profession d'estre cōtraires au Pape, laquelle ils commencerent au temps de la Royne Marie à chā ger. Et neantmoins iusques à ce iour ilz n'ont esté chargez d'aucunes paines capitales, ny oncques priuez d'aucuns de leurs biens & facultez, mais seulement eslongnez de leurs estats Ecclesiastiques, qu'ils ne vouloyent exercer selonles loix. Mesme la pluspart d'entr'eux, & plusieurs autres de mesme qualité pour vn long temps, furent laissez és maisons Episcopales, auec treshoneste & courtois entretenement, sans aucune charge deux ou de leurs amis, iusques au temps, que le Pape commença, par ses Bulles & messages, de troubler ce Royaume, y excitant la rebellion. Enuiron lequel temps seulement, aucuns des susdicts, estās trouuez s'entremesler en affaires d'estat, tendans à esmouuoir sedition, plus qu'il n'estoit expedient pour le repos commun du Royaume, furent chāgez en autres places plus priuées, ou certains vagabons, hommes qui seroyent pour esmouuoir seditiō, fussent empeschez d'aller & venir vers eux, pour accroistre le trouble, comme la Bulle du Pape donnoit manifeste occasion d'en d'oubter. Et encores [Page] ce fut sans les charger aucunement en leurs consciences ou autrement, par quelque inquisition, qui les amenast en danger de quelque loy capitale. Tellement que nul n'a esté appellé en proces criminel & sanglant, sur les poincts de religion, mais tous ont passé leur vie selon le cours de nature. Et tels d'entreux restent encores, qui peuuent (s'ils ne veulent estre autheurs ou instrumens de rebellion) iouïr des ans que Dieu & nature leur concederont, sans aucun danger de la vie ou de perte d'aucun membre.

Et encores est-ce chose digne d'estre bien remarquée,Les derniers fauteurs de l authorité du Pape en estoyent les principaux aduersaires par leur doctrines & escris. que les principaux deux tous & la pluspart d'iceux, auoyent au temps des Roys Henry huictiesme, & Edvvard sixiesme, en leurs presches, escris, leçons & disputes, enseigné tout le peuple, de condemner voire d'abhorrer l'authorité du Pape: & à cette fin ils auoyent diuerses fois presté leurs serment publiquement, contre l'authorité du Pape, & auoyent aussi attribué aux deux Roys susdicts. le titre de chef supreme de l'Eglise Anglicane, immediatement aprez Christ: lequel titre les aduersaires escriuent & afferment tres-faucement, estre vsurpé à present par la Maiesté de la Royne, mensonge & fauceté tres-facile à cognoistre par les propres Actes du Parlement, [Page] & par l'omission qui s'en est faicte en son stile depuis le commencement de son regne.

Et pour preuue que les susdicts Euesques & hommes de lettres, ont si long temps desauoüé l'authorité du Pape, plusieurs de leurs Liures & Sermons touchant ce poinct, restent imprimez, tant en Anglois qu'en Latin, pour estre veus en ce temps à leur grand honte & diffame, en ce qu'ils se transformēt si souuent, mesmement en persecutant ceux qu'eux-mesmes auoyent enseignez, & confirmez à tenir le contraire: peché non eslongné du peché contre le sainct Esprit.

Il y a cu aussi,Grand nombre d'hommes Laiz, & de grans reuenus estans de contraire religiō, iamais chargez de crime capital. comme encores il y a grand nombre d'autres hommes Laiz, ayans grans terres & possessions, hommes de grand credit en leurs Prouinces, manifestement n'agueres seduicts, à tenir opinions contraires en religion, pour l'authorité du Pape. Et toutesfois, nul d'iceux n'a esté recerché sur cela, pour estre en peine sus quelques poinct ou accusation de traison, soit de perte de vie, de membres, ou d'heritage.Nul chargé de crime capital pour maintenir seulement lv primauté du Pape. En sorte qu'il appert clairement, que ce n'est ny n'a esté pour contraires opinions en religion, our pour l'authorité du Pape seulement, comme les aduersaires publient faucement & hardiment▪, qu'aucun à souffert mort, depuis le regne de sa Maiesté, & [Page] neantmoins, aucuns de cette sorte sont bien cogneus tenir ceste opinion, que le Pape par l'authorité de la parole de Dieu, doit estre supreme & seul Chef de l'Eglise Catholique, par le monde vniuersel, pour gouuerner seul en toutes causes Ecclesiastiques: & que la Maiesté de la Royne, ne doit auoir le gouuernement sus aucuns de ses subiects en ce Royaume, qui sont personnes Ecclesiastiques. Mais nonobstant que telles opinions sont en quelques sortes punissables par les loix du Royaume, en autres degrez, si est-ce que pour nul de ces poincts, il ny a aucun qui ait esté poursuyui auec accusatiō de traison, ny en dāger de sa vie.

Ainsi donc,Ceux'la seuls condemnez pour traison, qui main tiennent les effects de la Bulle du Pape contre le Royaume. s'il estoit enquis pour quelle cause ces autres ont nagueres enduré la mort, on peut veritablemēt respondre, comme souuent il a esté repeté, que nul n'a esté accusé de traison,IIII. Poincts de Traison. au danger de sa vie: sinon ceux qui maintenoyent obstinéement le contenu de la Bulle du Pape, cy dessus mentionnée, laquelle porte que sa Maiesté n'est point legitime Royne d'Angleterre, qui est le chef premier & principal de traison: & que tous ses subiects sont deschargez de tous leurs sermēs & obeissance, qui est vn second chef de traison: & que tous sont garentis de desobeir à elle & à ses loix, troisiesme & bien ample article de traison. [Page] A quoy faut adiouster vn quatriesme article tres-manifeste, en ce qu'ilz ne veulent desauoüer les actes d'hostilité du Pape, en guerre ouuerte, contre sa Maiesté en son Royaume d'Irlande. La defence de la Bulle du Pape par le D. Sanders. Auquel lieu vn certain D. Sanders, de leur societé, malin escolier & subiect fugitif d'Angleterre, principall compagnon & conspirateur auec les traistres & rebelles à Rome, fut enuoyé pour commander, par speciale commission du Pape, comme en forme de Legat, & quelquesfois cōme receueur & payeur des bandes en ces guerres. Or ce Docteur Sanders, en son liure de la Monarchie de son Eglise, deuant qu'il passast en Irlande, auoüa ouuertement & en brauant par escrit, la Bulle de Pius cinquiesme contre sa Maiesté, estre legitime; affermant, ce qui estoit vray, qu'en vertu d'icelle, vn certain Docteur Morton, vicil Anglois fugitif & conspirateur, fut enuoyé de Rome en Angleterre, vers les quartiers du North, pour la, susciter la premiere rebellion: de laquelle Charles Neuill, le dernier Comte de VVestmerland, estoit le principal capitaine.

Et par là, il peut apparoir clairement à tous hommes, que cette Bulle, estoit le fondement des rebellions,Ceux qui ont esté executez, ont esté condamnez pour Traison, & non pour Religiō. tant en Angleterre qu'Irlande: & que pour l'auoir maintenuë, & semé sedition soubz l'aueu & approbatiō d'icelle, ceuxlà [Page] furent iustement condamnez de traison, & legitimement executez, par les anciennes loix politiques du Royaume, sans charge d'aucune autre matiere, que pour leurs pratiques & cō spirations, tant dehors que dedans, contre la Royne & son Royaume: pour auoir defenduladicte authorité du Pape & de la Bulle, publiée, pour priuer sa Maiesté de sa Couronne: pour auoir reconcilié ses subiects & iceux sustraicts de l'obeissance deuë à sa Maiesté & à leur patrie, iusques à les auoir esmeuz à sedition. C'a donc esté pour telles & non pour autres causes, ou questions de religion que ceux-là ont esté condamnez. Bien est il vray, que quand ilz estoyent chargez & conuaincus de ces poincts de conspirations & traisons, ilz vouloyent tousiours en leurs responces, pretendre auec quelque couleur, leurs actions auoir esté pour la Religion: mais en effect & verité, il à paru que c'estoit pour auoir procuré & maintenu les rebellions & guerres, contre sa Maiesté & son Royaume.

Et en cela peut on vcoir vne manifeste & considerable diuersité,Difference de la verité & fauceté. entres les actions sinceres de sa Maiesté & la fauceté des calumniateurs aduersaires, entant qu'au lieu que le factieux party du Pape, autheur principal des inuasions contre les domaines de sa Maiesté, [Page] allegue faucement qu'vn nombre de personnes qu'ilz qualifient Martyrs, sont mors pour la defense de la Religion Catholique, il se peut clairement verifier, qu'en pure verité ceux-là sont mors (s'ils le veulent ainsi) comme martyrs du Pape, mais neantmoins comme traistres contre leur souueraine & Royne, & adherans à celuy qui est le signalé & seul ouuert ennemy, en toutes actions de guerre contre sa Maiesté,Vne pleine preuue que les mainteneurs de la Bulle sont directement coulpaebles de traison. ses Royaumes & son peuple. Et que telle soir l'intention de tous ceux qui ont obstinéement maintenu l'authorité & contenu de cette Bulle, les propres paroles de la Bulle le declarent en cette maniere, selon que le D. Sanders mesme, le tesmoigne.

PIVS Quintus, Pontifex Maximus, de Apostolicae potestatis plenitudine, declarauit, Elizabetham, praetenso Regni iure, nec non omni & quocunque dominio, dignitate, priuilegio (que) priuatam. Item (que) Proceres, subditos & populos dicti regni, ac caeteros qui illi quomodocunque iurauerunt, à iur amento huiusmodi ac omni fidelitatis debito, perpetuo absolutos.

C'est à dire,

Pius cinquiesme, souuerain Pontife, de plaine puissance Apostolique, à declaré Elizabeth, estre priuée du droict pretendu de son Royaume,[Page]& aussi de toutes & chacunes Seigneuries dignitez & priuileges. Ensemble que les Nobles, subiects & peuples dudict Royaume & tous autres, qui en quelque sorte que ce soit, luy ont presté serment, sont absouz pour iamais, de tel serment, & tout autre deuoir de fidelité.

Et poursuit ainsi consequemment auec diuerses menaces & maledictions, contre tous ceux qui oseront obeïr à elle & à ses loix.

Et pour l'execution de cela, afin de prouuer que la Bulle & message du Pape, estoit it vne pure Rebellion, il n'y a point de mal d'ouyr ce que le mesme D. Sanders boutefeu du Pape en Irlande, à aussi escrit en la Monarchie de son eglise visible: Qui est tel.

PIus Quintus,D. Morton secret Ambassade pour exciter la rebellion vers le North.Pontifex Maximus, Anno Domini 1569. Reuerendum presbytertem Nicolaum Mortonum Anglum in Angliam misit, vt certis illustribus viris, authoritate Apostolica denunciaret, Elizabetham, quae nunc rerum potiebatur, haereticam esse: ob eámque causam, omni Dominio & potestate excidisse, impunéque ab illis, velut Ethnicam haberi posse, nec eos illius legibus aut mandatis deinceps obedire cogi.

C'est à dire,

Pius Cinquiesme, souuerain Pontife, en l'An de nostre Seigneur 1569. enuoya, le reuerend prestre Nicolas Morton Anglois en Angleterre,[Page]afin qu'il denonçast ou declarast par l'authorité Apostolique, à certains hommes illustres, Elizabeth, qui lors estoit en possession de l'Estat, estre Heretique, & pourtant estre decheute de toute Seigneurie & puissance: & quelle peut estre reputée d'eux, comme Ethnique: & qu'ilz ne doyuent estre contraincts cy aprez, d'obeir à ses loix & commandemens, &c.

Ainsi voyez vous vn Ambassade de Rebelbellion, de par la saincteté du Pape: l'Ambassadeur vn vicil prestre Anglois, radoté, fugitif & conspirateur, enuoyé, comme il dict, à quelques hommes illustres: & iceux, sont, les deux Contes de Northumberland & VVestmerland Chefs de la rebellion.

Or apres cela, il poursuit à en declarer le succez, lequel (i'ozè dire) il est deplaisant, auoir esté si mauuais, Voi-cy ses termes.

Qua denunciatione, multi nobiles viri adducti sunt, vt de fratribus liberandis cogitare auderent. Ac sperabant illi quidem, Catholicos omnes summis viribus affuturos esse: verùm, etsi aliter quàm illi expectabant res euenit, quia Catholici omnes, nondum probè cognouerant, Elizabetham Hereticam esse declaratam: tamen laudanda illorum Nobilium consilia erant.

C'est à dire,

Pàr laquelle denonciation, plusieurs illustres [Page]hommes furent induicts & menez à ce poinct, d'ozer penser à la deliurance de leurs freres. Or esperoyent ils certainement, que tous les Catholiques leur deuoyent assister de toutes leurs forces: mais encores que l'affaire ait succedé autrement, qu'ilz n'auoyent esperé, pource que les Catholiques ne cognoissoyent pas, qu'Elizabethestoit declarée Heretique, Toutesfois les conseils & propos de ces hommes illustres, estoyent à louër.

Voy-là là Rebellion & defaicte des rebelles, bien doucement descrite.

Ce noble faict, icy descrit, fut la rebellion du North, les hommes illustres estoyent les Comtes de Northumberland & VVestneerlād, la faute en leuenement & succez, fut que les traistres furent defaictz: & que la Maiesté de la Royne auec ses subiects, curent par l'ordonnance de Dieu la victoire. Et la cause pourquoy les Rebelles curent du pire, fut pource que les Catholiques, n'auoyent pas esté deuëment informez, que la Maiesté de la Royne estoit declarée (comme ilz parlent) Heretique. Auquel defaut d'information, afin de rendre les rebelles plus fors en nombre & puissance, auroit esté depuis, diligemment & par grand artifice supplée, par l'enuoy d'vne grande multitude de Seminaires & Iesuites au Royaume, [Page] desquels la charge speciale estoit, d'en informer le peuple, comme par leurs actions il a paru manifestement. Supplemēt propre pour corriger leurs premieres faultes.

Or combien que le D. Sanders à ainsi escrit, toutesfois les partizans des deux notables Iesuites, l'vn nommé Robert Persons (qui se cache encores de coin en coin,Persons & Campion sont coulpaples comme le D. Sanders de l'approbation de la Bulle. pour continuer sesfactions de traison) l'autre nommé Edmond Campion, (lequel fut trouué deguisé comme vn voleur, & à pati pour ses traisons) pourroyent dire, que la traison du D. Sanders est propre à luy seul, par l'aucu de ladicte Bulle, & ne doit estre imputée à Persons & à Campion. Partant, pour verifier que ces deux, par speciale authorité auoyent charge d'executer la sentence de cette Bulle, ces actes qui ensuiuent en feront foy, qui ne sont point contrefaictz ou imaginaires, mais sont les propres escris, prins autour de leurs complices, incontinent apres la mort de Campion: combien que ledict Campion deuant sa mort n'a point voulu sembler s'estre mesle de tels affaires: dont il appert quel credit on doit donner aux paroles de ces faux Martyrs.

FACVLTATES CONCESSAE PP. Roberto Personio & Edmundo Campiano, pro Anglia, die 14. Aprilis. 1580.

[Page]

PEtatur à summo Domino nostro,Prerogatiues accordees du Pape, à Persons & Cā pion, par le Pape Gregoire. le 13. d'Auril 1580. explicatio Bullae declaratoriae, per Pium Quintum, contra Elizabetham & ei adhaerentes, quam Catholici cupiunt intelligi hoc modo, vt obliget semper illam & Haereticos, Catholicos verò nullo modo obliget, rebus sic stantibus, sed tum demum, quando publica eiusdem Bullae executio fieri poterit.

Puis ensuyuent plusieurs autres demandes de prerogatiues, pour l'auancement de leur authorité, qu'il n'est besoing de reciter, pour ce propos: mais à la fin ensuit cette resolution pour response du Pape.

Has praedictas gratias, cōcessit summus Pontifex, patri Roberto Personio, & Edmundo Campiano in Angliam profecturis, die 14. Aprilis. 1580. Praesente patre Oliuerio Manarco assistente. Lesquelles dernieres paroles signifient en François ce qui s'ensuit.

PREROGATIVES CONCEdees aux deux peres Robert Persons & Edmond Campion pour Angleterre. Le 14. iour d'Auril 1580.

SOit requis de nostre souuerain Seigneur, l'explication de la Bulle declaratoire faicte par Pius Cinquiesme, contre Elizabeth & ses adherens: [Page] laquelle Bulle, les Catholiques desirent estre entendue, en cette sorte, quelle oblige tousiours icelle Elizabeth & les Heretiques, mais que les Catholiques ny soyent nullement obligez, durant l'estat auquel sont maintenant les affaires, mais lors tant seulement, que l'execution de ladicte Bulle se pourra faire.

Puis à la fin, la conclusion est ainsi adioustée.

Le souuerain Pontife, concede les graces susdictes au pere Robert Persons & Edmond Campion, qoi sont sus leur voyage d'Angleterre, le 14. iour d'Auril, l'An du Seigneur 1580. present le pere Oliuerius Manarque, pour assistant.

Par cecy il appert,En quelle authorité Campiō vint en Angleterre. qu'elle authorité Campion auoit, de distribuer le contenu de la Bulle, contre la Maiesté de la Royne. Car, quelque chose, que luy, l'ait voulu denier: telle estoit la vraye cause de son voyage.

Mais combien qu'il so it manifeste, que ces deux Iesuites Persons & Campion non seulement ont requis d'auoir l'intention du Pape declarée, pour le regard de la Bulle, mais aussi ont monstré en leurs requestes, comment eux & les autres Catholiques desirent, que ladicte Bulle fust entendue contre la Royne d'Angleterre: toutesfois pour rendre la matiere plus [Page] esclaircie: à sçauoir, comment tous autres Iesuites & Seminaires, voire comment tous Papistes qui se disent Catholiques, interpretent ou sont auouez d'interpreter ladicte Bulle, contre sa Maiesté & ses bons subiects, en quelque sorte qu'ils le vueillent déguiser, vous verrez ce que l'vn de leurs compagnōs nomme Hart, qui fut comdamné auec Campion, mais encores viuant, entre autres plusieurs choses declara touchant ce qu'il cognoissoit de ce faict, le dernier de Decembre l'an 1580. en ces paroles qui ensuiuent.

La Bulle de Pius cinquiesme (entant qu'elleLa Confession de Hart, pour l'interpretation de la Bulle. est contre la Royne) est tenue entre les Anglois Catholiques, pour vne sentence legitime & decharge suffisante de fidelité aux subiects, & ainsi demeure en sa force: mais en quelques poincts touchant les subiects, elle est alterée par le present Pape. Car entant qu'en ladicte Bulle il est commandé à tous ses subiects, de ne luy obeir, & quelle estant excommuniée & deposée, tous ceux qui luy obeissent sont semblablement enlacez & maudits, C'est vn poinct fort perilleux aux Catholiques. Car s'ils obeissent à elle, ilz sont en la malediction du Pape: & s'ilz luy desobeissent, ilz sont en danger de la part de la Royne. Partant le Pape qui est à present pour les soulager, à alteré cette part de la Bulle, & [Page] les à dispensez pour luy obeir, & la seruir sans peril d'excommunication: laquelle dispensation naura vigueur, sinon iusques à ce qu'il plaise au Pape, d'en determiner autrement.

Parquoy,Conclusion que tous les liures diffamatoires cō tre sa Maiesté & le Royaume sont faux. pour faire quelque conclusion des choses cy dessus mentionées, toutes per sonnes, soit dedans soit dehors le Royaume, peuuent clairement aperceuoir, que tous les libelles diffamatoires, n'agueres publiez en diuers languages, & les scandaleux rapports faicts aux cours des autres Princes, qu'vne grā de multitude de personnes, auroyent de n'agueres esté tourmentez & mis à mort, pour la seule profession de la Religion Catholique, & non pour matieres d'Estat, contre la Maiesté de la Royne, sont faux & impudens, & publiez pour maintenir les Traistres & rebelles. Neantmoins pour faire sembler la chose plus horrible & lamentable, ils recitent les noms particuliers de toutes les personnes, lesquelles n'excedent point, en l'espace de ces vingt & cinqans, le nombre de soixante. Et cependant ils oublient, ou plustost, auec leurs coeurs de pierre & stupides ne sentēt pas combiē cruellement au temps de la Royne Marie (qui dura peu plus de cinqans,Differēce du peu de Nombre d'executez par l'espace de 25. ans, d'auec le grand nombre en c [...]nq ans au regne de la Royne [...]. le regne de sa Maiesté ayant continué cinq fois autant) il y eut outre ceux qui secrettemeet furent meurtris és prisons, [Page] enuiron le nombre de quatre cens, d'hōmes, femmes, filles, enfans, & de ce nombre bre enuiron vingt, lesquels auoyent esté Archeuesques, Euesques, principaux Prelats & officiers en l'Eglise, qui par emprisonnemens, tourmens, famine, & feu, furent pitoyablemēt destruits: & des femmes enuiron soixante, & d'enfans quelque quarāte. Et entre les femmes aucunes grosses d'enfant, du corps de l'vne desquelles, l'enfant fut poussé hors tout vif, par le feu, & neantmoins cruellement bluslé: exemples surmontās la cruaute mesme des Payens. Mais encores, la pluspart de la ieunesse qui lors souffrit mort, tant hommes que femmes & enfans (ce qui est à noter) estoyent tels, que iamais par le sacrement du Baptesme, ou par la Confirmation, ilz n'auoyent professé, ny n'auoyent esté enseignez & instruicts, ny n'auoyēt iamais ouy parler d'autre forme de Religion, sinon de celle seule, à laquelle, par leur sang & mort, dans le feu, ilz donnoyent tesmoingnage. Matiere digne de lamentation en charité Chrestienne, auec simplicité de parolles, non auec vne eloquence enflée, bien d'autre sorte, que l'execution en ce temps, de peu de traistres, lesquels aussi en leur temps, (s'ilz surpassoyent l'aage de trente ans) auoyent, en leur Baptesme professé, & en leur ieunesse esté [Page] enseignez en la mesme religiō, laquelle maintenant ilz oppugnent auec telle aigreur. Mais outre cela, en leurs opinions ilz sont bien differens, des Martyrs du temps de la Royne Marie. Car encores que ceux de ce temps là continuassent en la profession de religion en laquelle ilz auoyent esté baptizez, & continuellement enseignez: Toutesfois iamais à leur mort, ilz ne denierent leur Royne legitime, ny ne soustindrent aucuns de ses ouuers ennemis au dehors, ny ne procuterent contre elle aucune rebellion ou guerre Ciuile, ny ne semerent par les cornets aucune sedition en secret, contre la vie & l'Estat de leur Princesse, ny ne retirerent aucuns subiects de son obeissance, comme ces seruiteurs iurez du Pape, ont faict continuellement.

Ainsi donc, ces choses bien considerées, il ny à point de doubte, que tous bons subiects dans le Royaume voyent manifestement, & tous ceux qui sont en balance (n'estans encores seduicts du tout par les seditieux) apperceueront cy apres, comment ilz ont esté abusez, se laissans ainsi esgarer. Et tous estrāgers, mais specialement les Potentats Chrestiens, comme Empereurs, Roys, Princes & autres semblables, ayans leurs Estats Souuerains, soit par succession hereditaire, ou par consentement [Page] de leur peuple, estans informez de ces actions dernieres iustes & necessaires de sa Maiesté, entreprises seulement pour la propre defence de sa Personne,Aduertissement à tous Princes estrangers. de sa Couronne & de son peuple, contre l'inuasion ouuerte, & pour euiter les guerres Ciuiles, excitées par rebelliō: Eux di-je, auouëront, en leur propre faict semblable, pour verité & regle (car c'est sans doubte qu'ilz le feront) qu'il n'appartient point à l'Euesque de Rome, comme successeur de Sainct Pierre, & en cét esgard Pasteur spirituel, ou, (s'il l'estoit,) cōme Euesque de toute la Chrestienté (ainsi que par le nom de Pape▪ il se reclame) premierement de deposer par ses Bulles ou Excommnnications, en cette sorte & à son plaisir, en faueur des Traistres & Rebelles, aucuns Princes Souuerains, estans legitimemēt iuuestis de leurs couronnes, par Succession de sang ou par Election legitime: & puis armer les subiects contre leurs naturels Seigneurs, pour faire guerre & les dispenser en ce faisant de leurs sermens: ou bien d'excommunier les subiects fidelles pour l'obeissance deuë à leurs Princes naturels, & finalement, luy mesme de faire guerre ouuerte, auec ses propres soldats, contre les Princes qui n'esmeuuent aucunes forces contre luy.

Car, s'il luy estoit permis d'exercer telle [Page] Souueraine & Tragique puissance, lors il ny auroit Empire, Royaume, Païs, Cite ou Ville, possedée par aucun tiltre legitime plus long temps, qu'vn certain homme de la terre seant (comme it dit) en la Chaire de Sainct Pierre à Rome, L'authorité pretendue du Pape nullemēt auouée par Christ ny ses deux Apostres Pierre & Paul. & à son plaisir & appetit (sans autre adueu ny de Dieu, ny des hommes) estimeroit & decideroit estre conuenable. Authorité qui iamais n'a fut vsurpée, par le Seigneur des Seigneurs, le Filz de Dieu, Iesus Christ nostre seul Seigneur & Sauueur, & le Chef vnique de l'Eglise, cepandant qu'en son humanité il à esté, sus la terre: non plus aussi delaissée par aucuu escrit, ou traditiō certaine de Sainct Pierre, duquel, le Pape pretend tirer toute son authorité: ne semblablement de Sainct Paul Apostre des Gentilz. Ains au contraire, en tous presches, commandemens & escris, contenuz en l'Euangile & Liures des Apostres, l'obeissance à tous Princes terriens, est expressement commandée, voire mesme aux Roys par especiall: & cela si generalement, que nulle personne n'est exemptée d'vn tel deuoir d'obeissance, comme il apert par la sentence de Sainct Paul, voire escrite aux Romains mesme, Omnis anima sublimioribus potestatibus sit subdita, C'est à dire: Que toute ame soit subiecte aux puissances superieures. Dedās le compas [Page] de laquelle loy ou precepte, Sainct Chrysostome, estant Euesque de Constantinople, escrit que mesme les Apostres, Prophetes, Euangelistes & Moynes sont compris. Et pour preuue de l'auis de Sainct Pierre sur cela, (duquel ces Papes reclament leur authorité) il ne peut estre plus clairement explique, que quand il escrit ainsi: Proinde subiecti estote cuiuis humanae ordinationi, propter Dominum, siue Regi, vt qui superemineat, siue praesidibus ab eo missis, C'est à dire: Parquoy soyez subiects à toute humaine ordonnance, à cause du Seigneur, soit au Roy cō me au superieur, soit aux Gouuerneur [...] par luy enuoyez. Par lesquels deux principaux Apostres de Christ, mais sus tout parce que Christ le Filz de Dieu, seul Maistre de verité, dit à Sainct Pierre & à ses compagnons Apostres, Reges gentium dominantur, vos autem non sic, c'est à dire, Les Rois des Gentils ont gouuernement sus eux, mais vous non pas ainsi. Ces Papes, leurs pretendus successeurs, peuuent apprendre de reietter leurs arrogantes & tyranniques authoritez, en causes terriennes & temporelles sur les Rois & Princes, & exercer leur charge Pastorale, comme en vn mesme temps Sainct Pierre en fut chargé, par trois fois par son Seigneur & Maistre, Pasce oues meas: Pais mes brebis: & luy fut expressement defendu [Page] l'vsage du glaiue en ces parolles, Conuerte gladium tuum in locum suum, ou, Mitte gladium tuum in vaginam: c'est à dire, Remets ton cousteau en son lieu, ou, Mets ton coustean en sa gaine. Tous lesquels cōmandemens de Christ & de ses Apostres, furent deuëment ensuiuis & obseruez plusieurs cētaines d'années, apres leur mort, par les fidelles & saincts Euesques de Rome: & Martyrs, qui ont deuëment suyui la doctrine & humilité des Apostres, & la doctrine de Christ, & par ce moyen dilaté plus amplement les limites de l'Eglise de Christ & dé la Foy, en l'espace de cent ans, que les derniers Papes n'ont faict auec leurs glaiues & maledictions, ces cinq cens ans. Or ont ils ainsi continué iusques au temps d'vn Pape Hildebrand autrement nommé Gregoire septiesme,Le Pape Hildebrand à premier faict guerre contre l'Empereur, l'An 1074. enuirou l'An du Seigneur 1074. qui premier commença d'vsurper cette espec de Tyrranie, lequel, de n'agueres, le Pape appellé Pius cinquiesme, & depuis Gregoire treziesme ont ensuiuy pour quelque patron comme il semble: à sçauoir qu'au lieu que Gregoire septiesme en l'An du Seigneur 1074. ou enuiron, presuma de deposer Henry quatriesme, qui estoit lors vn noble Empereur: Gregoire treziesme en ce temps veut attenter le semblable, contre la fille & heritiere du Roy Henry huictiesme, la [Page] Royne Elizabeth, qui est vne fille & Royne Souueraine, tenant sa Couronne de Dieu immediatement. Et afin qu'il puisse apparoir aux Princes, ou à leurs bōs Cōseillers, pour vn patron, quel fut l'heureux succez que Dieu dōna à ce bon Empereur Chrestian, Henry, contre l'orgueil du Pape Hildebrand, c'est chose notable, que quand le Pape Gregoire, attenta de deposer ce noble Empereur Henry, il y auoit vn certain Rodolphe, homme noble, par quelques vns nommé le Conte de Renfield, qui par la solicitation du Pape, vsurpa le titre d'Empereur. Lequel fut vaincu par le susdict Henry l'Empereur legititime,Iugement de Dieu contre le faux Empereur establi du Pape. & ayant ledict Rodolphe perdu au combat sa main droicte, se l'amē toit de son meschef à certains Euesques, qui l'auoyent suscité au nom du Pape: ausquels il disoit, que la main droite qu'il auoit perduë estoit celle mesme de laquelle il auoit auparauant iuré obeissance à son maistre & seigneur, l'Empereur Henry: & qu'en suyuāt leurs mauuais cōseils, il auoyēt amené sus luy, vn pesant & iuste iugemēt de Dieu. Et ainsi Henry l'Empereur, ayāt le dessus par la puissance de Dieu,Pape Gregoire 7. deposé par Hē ry 4. fut cause que le Pape Gregoire fut deposé par vn Synode en Italie: comme deuant luy en pareil cas, son predecesseur Otho, auoit deposé vn certain Pape Iean, pour plusieurs crimes [Page] detestables: de pareille façon furent traictez dedans peu de temps trois autres Papes, Siluestre, Benoist & Gregoire sixiesme par l'Empereur Henry troisiesme, enuiron l'An de nostre Seigneur 1047. pour leurs semblables attentats presumptueux, en actions temporelles, cō tre lesdicts Empereurs. Plusieurs autres exemples peuuent estre monstrez à la Maiesté Imperiale, & aux Princes du sainct Empire,Henry 5. Frederic. 1. Frederic. 2. Louys de Bauieres Empereurs. qui sont à present, apres le temps de Henry quatiesme, comme de Henry cinquiesme, & apres luy de Frederic premier, & Frederic second, puis de Louys de Bauieres, tous Empereurs, cruellement & tyranniquement persecutez par les Papes & par leurs Bulle [...], maledictions & guerres ouuertes. Et le semblable peut estre monstré à plusieurs autres grans Rois & Monarques de la Chrestienté, touchant leur nobles ancestres Rois chacun en leur seigneuries particulieres. Par ou ils peuuent veoir, que cette espece d'authorité tyrannique és Papes, de faire guerre aux Empereurs & Rois, & le commā dement qu'ils fussent depossedez, s'auança au commencemēt par le Pape Hildebrand. Combien que cela n'eut oncques aucun exemple legitime, ny adu eu des Loix de Dieu, soit du vieil soit du nouueau Testament. Mais aussi les succez de leurs tyrannies, furēt par la bonté [Page] de Dieu, pour la pluspart, rēdus vains: comme par la mesme bonté de Dieu, il ny a point de doubte que le semblable n'auienne, à leur confusion, en tous les siecles qui viendront cy apres.

Et pourtant, comme il ny à doubte, que telles violentes & tyraniques procedeures de quelque Pape que ce soit, pour maintenir les Traistres & Rebelles, seront empeschées par chaque Prince souuerain en la Chrestienté, pour la defence de leurs personnes & couronnes, & la manutention de leurs subiects en paix:Tout ce qui est legitime aux autres Princes souuerains, est legitime à la Royne & Couronne d'Angleterre. aussi maintenant y a il pareille▪ & iuste raison, que la Maiesté de l'Empereur & tous autres Rois & Princes souuerains en la Chrestienté, iugent le semblable estre loisible à sa Maiesté, estant Royne & tenant le vray rang d'vn Roy & Prince souuerain, sus diuers Royaumes & nations: elle estant aussi tres-legitimement inuestie de sa Couronne, & pour le bon gouuernemēt de son peuple, estant aimée & obeye d'iceluy, auec tel applaudissement & generalle approbatiō (sauf de quelques furieux Traistres & Rebelles, ou quelques malcōtens, dont nul autre Royaume n'est exempt) que par l'espace de ces vingt & cinq ans passez cō tinuels, il a esté veu notoirement & marqué publiquement, auec admiration, mesmement [Page] par les estrangers conuersans en ce Royaume: tellement que sans, occasion de disgrace d'aucun Monarque ou Prince Chrestien, la felicité de sa Maiesté peut estre comparée auec la leur, qu'elle qu'elle soit. Et peut estre quelques Rois & Princes pourroyent estre bien contens, de iouïr en quelque proportion de sa felicité. Et combien que le Pape est maintenant souffert par l'Empereur, és domaines de son patrimoine, & par les deux grans Monarques, le Roy de France, & le Roy d'Espagne, en leurs Seigneuries & territoires (bien que par beaucoup d'autres Rois il ne soit ainfi auoüé) de continuer son authorité en diuers cas, & d'vsurper le titre superbe d'Euesque vniuersel de tout le monde (lequel, Gregoire le grand, enuiron neuf cens ans passez,Titre d'Euesque Vniuersel est l'auancoureur de l'Antechrist. disoit estre vn titre profane plain de sacrilege & l'auancoureur de l'Antechrist:) toutesfois en leurs Seigneuries & Royaumes (comme aussi en ce Royaume d'Angleterre) par plusieurs loix anciennes, il a esté bien cogneu de tres-bonne marque, en combien de sortes la puissance tyrannique de cette excessiue authorité, à tousiours esté restrainte bornée & limitée, par loix & pragmatiques, anciennes & modernes, tant en France qu'Espagne & autres Dominations, qui est vn champ bien large, aux Legistes de ces cōtrées [Page] & regions pour s'y promener & faire leurs discours. Et toutes les fois que les Canonistes comme Canonniers du Pape, ont rēdu effroyables à la multitude & simple peuple, ses Excō munications & maledictions, lors les grans Empereurs & Rois qui ont precede, en matiere de leurs droicts & Royalles préeminences, ores que cela ne cōcernast qu'vne cité, ou pouure ville, & aucunesfois que le desaueu de quelqu'vn indigne d'vn Euesché ou Abbaye, n'ont iamais esté retenus qu'ilz n'ayent mesprisé toutes les maledictiōs & forces du Pape: Ains ont tousiours entreprins, ou par leurs espées de les cōtraindre à desister de leurs actiōs furieuses, où sans aucune crainte pour euxmesme, de corps, d'ame, de conscience, de s'opposer hardiment à leurs maudissons, quelque fois par force, autresfois par Loix & Ordonnances. Il y a trop d'histoires anciennes touchant cela pour les reciter, & nulles plus frequētes ou de plus grand effect que des Rois de France. Mesme aux Registres d'Angleterre il appert combien les roys & la Noblesse d'Angleterre ont repoussé les vsurpations du Pape auec Edictz seueres, tellement que par vn terme propre de Praemunire ses procureurs ont esté espouuantez, & son Clergé tremblāt, comme de n'agueres le Cardinal VVolsey' en a [Page] faict preuue suffisante. Mais laissant les histoires anciennes, nous nous pouuons resouuenir en nostre present & dernier siecle, de ce que manifestement a esté veu, que l'armee du dernier noble Empereur Charles le quint, pere du Roy Philippe à present regnant, ne fut point estonnée de ces maledictions: quand en l'An de nostre Seigneur 1527.1527. Rome saccagée & le Pape Clement prins par l'armée de l'Ampereur. Rome mesme fut assiegée & saccagée, & le Pape lors appellé Clement auec ses Cardinaux en nombre d'enuirō trēte trois, prins prisonniers au mont Adrien, ou chasteau Sainct Ange: & detenus sept mois ou plus, puis apres rançonnez par Don Hugo de Moncada Espagnol, & le Marquis de Guasto, d'enuiron quatre cens mil ducats: outre les rançons de ses Cardinaux qui furent beaucoup plus grandes: ayant aussi non pas long temps deuant, nonobstant ces maledictions, esté assiegé au mesme Chasteau, par la famille des Coloni & leurs fauteurs, ses prochains voisins, estans lors Imperialistes, iusques à estre contraint de ceder à toutes leur demandes.

Le Roy Henry second,1550. Les Edicts du Roy Henry 2. de France contre le Pape & sa court de Rome. pere de Henry à present Roy de France, enuiron l'An 1550. n'eut pas plus de crainte ou desgard au Pape & a sa court de Rome, quand il fist diuerses ordonnances biē estroictes contre plusieurs poincts des vsurpations du Pape, au preiudice de la [Page] Couronne & Clergé de France, restraignant l'authorité de la court de Rome, au grand desauantage des profits precedens du Pape.

L'armée de Philippe à present Roy d'Espagne, Le siege de Rome & du Pape, parle Duc d'Alut, auec l'armée du Roy Philippe. de laquelle estoit General le Duc d'Alue, ne fut non plus frappée de crainte de malediction, quand elle fut menée deuant Rome contre le Pape, en l'An de nostre Seigneur 1555. où il s'y fist de grāds ruines par ladicte armée, & tous les exquis edifices & les murailles des iardins & complants prochains de Rome, furent renuersez: dequoy sa Saincteté fut plus espouuantée, que suffisante à les repousser, auec toutes ses maledictions.

Aussi ne fut la Royne tres-illustre Marie, L [...] Royne Marie, & le Cardinal Poole resistāt [...]u Pape. derniere soeur de la Maiesté de la Royne, personne fort affectionnée à la religion Romaine, si fort effrayée des maledictions du Pape, que tant elle que tout son Conseil, & ce auec le consentement de tous les iuges du Royaume, selon les loix anciennes, en faueur du Carnal Poole son parent, ne defendist tres-estroitemēt à Calais l'entrée de ses Bulles & du chappeau de Cardinal, enuoyé du Pape, pour vn certain plaisant Moyne de l'Obseruance, nommé Peyto, que le Pape auoit designé Cardinal en defaueur du Cardinal Poole. Et le Cardinal Poole luy mesme, pour ce coup, n'obeit point [Page] aux commandemens du Pape: & ne se monstra estōné, estant assisté de la Royne, quand le Pape le menaça sus peine de maledictiō & d'excōmunicatiō: mais s'opposa tousiours contre le cōmandemēt du Pape, pour ledict Cardinal pretendu Peyto: lequel nonobstant toutes les menaces du Pape, fut contraint d'aller c'à & là par les ruës de Londres, D. Peyto Moyne mandiant. sans son chappeau rouge, cōme vn Moyne mendiant: resistance certes hardie en vne Royne, pour vn poure chappeau de Cardinal. En quoy, elle suyuit l'exemple de son grand pere, le Roy Henry septiesme, au faict de l'Alum: où le Roy vsa de bien grande seuerité contre le Pape. Ainsi donc, cōment que ce soit, que les Princes Chrestiens pour quelques respects de police, peuuent endurer que le Pape commāde, là ou il n'en sourt dommage ny desauantage pour eux mesme: si est il seur,Les Roys Chrestiens n'ont tamais souffert, les Papes entreprē dre sus leurs Titres, ou droictz, encores qu'ilz les ayēt soufferts gouuerner leurs peuples. & les Papes ne l'ignorent point, que là où ils attēterōt en quelque sorte, d'vsurper sus les Princes Chrestiens, quelque portiō de leurs Seigneuries, où donneront aide à leurs ennemis où quelques autres de leurs Rebelles, en ces cas, leurs Bulles, leurs maledictiōs, leurs excommunications, leur fentēces & plus solemnelles anathematizations, leurs croix, leurs clefz, leur espées à double trenchant, ne leur scruirōt de rien pour auancer leurs intētions.

[Page]

Maintenant donc que le Pape à manifestestement attenté par ses Bulles & excommunications, autant qu'il à peu, pour priuer sa Maiesté de ses Royaumes, de retirer de son obeissance ses subiectz, de procurer rebellion en ses Royaumes, voire tout ensemble rebellion & guerre ouuerte, auec ses propres Capitaines, Soldats, bannieres, enseignes, & toutes autres choses appartenantes à la guerre: ce Pape Gregoire, ou quelque autre Pape apres luy, penseroit-il qu'vne Souueraine Royne inuestie des deux Royaumes d'Angleterre, & d'Irlande, establié par autant d'années en ses Royaumes, que trois ou quatre Papes ont esté assis en leur chaire à Rome, fortifiée d'vn tel deuoir, amitié, force de ses subiects, ne recognoissant autre Superieur sus ces Royaumes, que la main puissante de Dieu, doyue estre empeschée ou craindre de resister & rēdre vains ses attentats illegitimes, soit par son espée ou par ses loix? où de mettre ses Soldats inuaseurs de son Royaume,Lae Royne d'Augleterre ne peut souffrir que le▪ Pape en quelque sorte esmeuue rebellion en son Royaume. au trenchāt de l'espée vaillammēt? où d'executer politiquement ses loix sus ses propres subiects Rebelles, qui sont conuaincus d'estre les principaux instrumens de Rebellion & de la guerre ouuerte? Non, c'est chose scure que quiconque, ou estant assis en sa chaire auec sa Triple couronne à Rome, ou [Page] quelque autre de ses procureurs en quelque part de la Chrestienté que ce soit, renouuclleront ces entreprinses illegitimes, le Dieu toutpuissant, ce grand Roy des Roys, que sa Maiesté honore & recognoist estre son Souuerain Seigneur & Protecteur, duquel elle cerche de defendre les Loix, & l'Euangile de son Filz Iesus Christ, sans doubte fournira puissance suffisante és mains de sa fille & seruante la Royne Elizabeth, pour leur resister & tous ensemble les confondre.

Puis donc que les trompettes seditieuses d'infameté & mensonge,Additions au Martyrologe dis Pape. ont proclamé & intitulé certains qui ont souffert pour Traison, estre Martyrs pour la religion, aussi peuuent ilz à present s'il leur plaist, adiouster à leur catalogue forgé, le corps sans teste, du dernier miserable Conte Desmond: La fin estrange du miserable Comte Desmond. D. Sanders. Iaques fils-Morice. Ian Desmond. chef de la Rebellion d'Irlande, lequel n'agueres vagant secrettement sans secours, comme vn miserable mē diant, fut prins par vn Irlandois en sa cabanne, & selon sa sauuage façon accoustumée, à l'Irlandoise, sa teste luy fut coupée: issuë digne d'vn tel chef de Rebelles. Icy pareillemēt, pour reciter là fin de ses principaux confederez, on peut remarquer, pour exemple aux autres, la façon estrange de la mort du D. Sanders, Legat du Pape en Irlande, lequel aussi errant [Page] sans secours par les montaignes en Irelande, mourut resuant & phrenetique. Et deuant luy vn nommé Iaques Fits-Morice, le premier traitre d'Irlande, (apres Stukely le tison d'enfer,) homme assez cogneu au palais du Pape, pour vn meschāt & frauduleux traistre, fut tué d'vn coup, par vn ieune noble Gentil-homme Irlandois, qui defendoit le territoire de son pere, que le traistre [...]rchoit de brusler. Le quatriesme homme signalé, estoit Ian de Desmond, frere du Comte, vn vray sanglant traistre & notable meurtrier de ses familiers amis, lequel aussi vagant par les bois, pour cercher quelque proye comme vn Loup, fut prins & decapité à sa guise, estant, comme il pensoit, suffisamment armé auec des Bulles du Pape, vn certain Agnus Dei, ensemble vn anneau & pierre exquise penduë à son col, & enuoyée (comme on disoit) du doit du Pape: mais tout cela, comme il a veu, ne luy à pas sauué la vie. Et telle a esté la fin fatale, d'eux tous, estans les Chefz principaux, de la guerre & rebellion Irlandoise: tellement que nul à present n'est resté cogneu pour Traitre en Irlande, oeuure certes de Dieu & non pas des hommes.

A ce nombre (s'ilz cerchent nombre) ils peuuēt aussi adiouster,Ian Sommerville. vn forcené ieune homme du Comté de VVarvvick, nōmé Sommerville, [Page] pour accroistre le Calēdrier des martyrs du Pape: lequel, de nagueres, fut descouuert, & prins en chemin, venant auec propos resolu pour tuer sa Maiesté: la vie de laquelle, Dieu à tousiours en sa garde. Cét attentat, n'a point esté denié par le Traistre mesme: mais la confessé, & qu'il auoit esté esmeu à cela en son esprit malin, par l'incitation de certaines personnes seditieuses & traistres, ses parens & alliez: & aussi par la frequēte lecture de plusieurs meschans liures seditieux, nagueres publiez cōtre sa Maiesté. Or sa fin a esté telle qu'il s'est estranglé & faict mourir luy mesme par desespoir: exemple de la seuerité de Dieu enuers ceux qui par violence s'esleuent contre les oinctz du Seigneur. Car comme Dieu par sa bōté à long temps preserué iusques icy sa Maiesté, de cette & semblables menées, aussi n'a elle cause de craindre estant soubs la protection d'iceluy, elle disant auec le Roy Dauid au Pseaume, Mon Dieu est mon aide, & ie me confieray en luy: il est ma protection & la force de mon salut. Et pour le confort de tous bons subiects, contre les ombres des Bulles des Papes, il est manifeste à tout le mōde, que depuis le commencement du Regne de sa Maiesté,La prosperité d'Angleterre durant les maledictions des Pape. par la bonté singuliere de Dieu, son Royaume à i'ouy d'vne paix plus vniuerselle, son [Page] peuple a esté accreu en plus grand nombre, plus grand force, plus grandes richesses, & moins de maladies, la terre en ses Royaumes à rendu plus de fruicts, & generalement toute sorte de felicité mondaine a esté plus abondante, depuis & durant le temps des tonnerres, Bulles & maledictions du Pape, qu'en aucū autre temps parauant, quand les pardōs & benedictions des Papes, abordoyent d'an en an en ce Royaume: tellement que ces imprecations & maledictions sont retournées sur luy & ses fauteurs, à ce qu'il puisse estre dit à là bien-heureuse Elizabeth Royne d'Angleterre & à son peuple, ce qui estoit dit au Deuteronome touchant Balaam, Le Seigneur ton Dieu n'a point voulu ouyr Baalam, mais à tourne ses maledictions & imprecations en benedictions: la raison est, pource que ton Dieu t'ayme.

Or combien que ces raisons precedētes sont suffisantes pour induire toutes personnes raisonnables, à approuuer les actiōs de saMaiesté, cōme bonnes, legitimes, & necessaires: neantmoins pource qu'il peut estre, qu'aucuns qui sus vn preiudice ou preiugé desia formé, ont leurs opiniōs enracinées en la faueur du Pape, par la lecture frequente des faux libelles artificiellement composez & ausquels ils ont donné credit, demeureront mal satisfaicts: pour [Page] ceste cause, afin de satisfaire à tous, autant qu'il se peut faire, &, aussi auant que la raison cōmune le permet, monstrer que les dernieres actiōs de sa Maiesté, en l'execution de certains Traistres seditieux, n'ont esté causées de ce qu'ilz ont tenu des opinions, soit touchāt la primauté du Pape, ou contre les droicts de regalité de sa Maiesté: mais pour vrays crimes de seditiō & Traison: il suffira briefuement en maniere de recapitulation des raisons precedentes, de repeter les poincts qui ensuyuent.

Premierement,Raisons pour persuader les fa [...] teurs du Pape que nul n'a esté executé pour religion, maus pour Traison. Premiere raison. on ne peut nier, que sa Maiesté n'ait souffert paisiblement par plusieurs années, les Bulles & excommunications du Pape, sans punition des fauteurs d'icelles, n'en faisant cas, sinon cōme de paroles & de vent, ou descris en parchemin appesantis de plomb, où, comme de bouteilles d'eau communemēt appellées en Latin Bulles, & telles choses semblables. Mais apres auoir eu quelques preuues, que certains temeraires & mauuais subiects, estoyēt accouragez par cela à mal faire, elle n'en peut lors estimer autremēt, sinon que c'estoyēt vrays praeambules, & auant-coureurs de plus grans dangers. Et pourtant, auec qu'elle raison peut déplaire à aucun, que sa Maiesté sans autre action de violence, pour vne defence nuë a lencontre d'eux, ait vsé de laide des precedentes [Page] loix, remises en vigeur pour prohiber la publication ou l'execution de telle espece de Bulles dedans son Royaume?

Secondement,Seconde Raison. quand nonobstant la prohibition faicte par ses loix, les mesmes Bulles furent en grand nombre (mais secrettement) aportées au Royaume, & à la fin arrogammēt attachées,La Bulle de Pius Cinquiesme, attachée au temple de Sainct Paul. aux portes du Palais de l'Euesque de Londres, prez l'Eglise cathedralle de S. Paul, en la principale cité du Royaume, par quelque mauuais garnement, se portant en cela comme vn herault enuoyé du Pape: à qui peut par quelque raison deplaire, que sa Maiesté, trouuant vne forme de denunciation de guerre, comme vne defiance faicte en sa principale cité, par l'vn de ses subiects, & par luy auoüée & maintenuë obstinéement, ait pourueu, selon l'ordre de iustice, que le malfaicteur eust le salaire digne d'vn tel faict? Et telle fut la premiere action de punition capitalle, intentée pour matieres enuoyées de Rome, pour esmouuoir rebellion: ce qui fut apres que sa Maiesté eut regné l'espace de douze ans & plus: temps assez suffisant pour faire preuue de sa patience.

Tiercement quand le Pape en sa cholere s'est leué hors de sa chaire,La troisiesme Raison. venant des parolles & des escris aux actions, en contreuenant a l'auis donné par Sainct Bernard à l'vn de ses predecesseurs, [Page] quand di-je il a laissé Verbum, & prins Ferrum, c'est à dire, qu'il à laisse de paistre par la parole, (ce qui estoit de son deuoir) & à commencé de frapper auec l'espée, (ce qui luy estoit defendu,) excitant directement les nobles & le peuple à vne rebellion ouuerte,Rebellion au North. (qui fut le faict de Dathan & Abiron,) & quand ses mauuais subiects, par le commandement d'iceluy, ont executé le mesme auec toutes leurs forces qu'ils peurent amasser & mettre aux champs: Qui est-ce qui par bonne raison peut reprouuer, que sa Maiesté ait employé sa Royalle & iuste authorité, & par ses forces legitimes, subiugué la puissance illegitime des rebelles: & puni les autheurs du faict, en la mesme sorte que le Pape mesme le pratique à l'endroit de ses propres subiects rebelles, en son patrimoine de l'Eglise: comme depuis peu de mois en c'a il a esté contraint dy penser? Que si le Prince de quelque peuple en tout le monde, vouloit autrement m'espriser son office, & souffrir ses subiects faire à leur volonté, nul n'auroit pitié de luy, si par defaut de resistāce & courage, il perdoit ensemble sa Couronne, sa teste, sa vie, & son Royaume.

Quartemēt quand sa Maiesté à veu vn plusQuatriesme Raison. grand accroissemēt de la malice du Pape (nonobstant que la premiere rebelliō vers le North [Page] estoit esteinte) en ce qu'il entret enoit hors le Royaume, les traistres & rebelles fugitifz pour rebellion, auec toute là racaille des autres fugitifz hors du Royaume, desquels il enuoyoit certain nombre en habits desguisez, és deux Royaumes d' Angleterre & Irlande, qui secrettement induisoyent la le peuple, à nouuelles rebellions: quand elle à veu qu'au mesme temps, il n'espargnoit ses moyens, pour enuoyer aussi d'Italie par mer,L'inuasion d Irlande par le Pape. certains nauires auec ses Capitaines propres, & ensemble leurs bandes & Soldats, fournis de thresor, munition, victuailles, enseignes, bannieres & autres choses requises à la guerre, en son Royaume d'Irlande, là où lesdictes forces, auec autres compagnies venues d'Espagne à leur secours, se terrassoyēt & fortifioyent fort & ferme, sus là coste de la mer, & proclamoyent guerre ouuerte, dressans là banniere du Pape contre sa Maiesté: Tel estant l'estat des affaires, peut il point estre demandé à ces fauteurs de l'authorité Romaine, que c'est qu'auec raison il pouuoit estre fait par sa Maiesté, autrement, premierement que d'apprehender tous les fugitifz ainsi furtiuement entrez dans le Royaume, & dispersez en habits deguisez pour semer sedition, aucuns comme Prestres en leur secrette profession, mais tous en leur [Page] appareil comme voleurs & ruffiens: aucuns escholliers semblables au moindres du commun peuple: puis estās emprisonnez, sur l'examen de leur menées & hātises, les conuaincre par le tesmoingnage de leurs propres compagnons, de leurs conspirations au dehors, & de leur semence de sedition, au dedans du Royaume? Que peut-on, di-je, estimer raisonnablement estre conuenable de faire auectelles personnes seditieuses, sinō par les loix du Royaume, de les examiner, condamner & executer? & nomméement eu esgard au temps dangereux, auquel les forces du Pape estoyent au Royaume d'Irlande, prestes d'estre suyuies de plus grandes, aussi bien en Angleterre comme en Irlande? Pour ausquelles resister, sa Maiesté & son Royaume, furent forcez d'entrer en plus grandes charges, qu'elle n'auoit faict, depuis qu'elle en estoit Royne. Ainsi dōc, par la puissance que Dieu luy à donnée, d'vne part, elle à par ses loix reprimé les seditieux soufflets de rebellion en son Royaume d'Angleterre: Les forces du Pape desfaictes en Irlande. & pat son espée deffaict toutes les forces du Pape en son Royaume d'Irlande, excepté certains Capitaines de marque, qui furent sauuez du glaiue comme personnes qui renonçoyent à ceste querelle, & sembloyent maudire ou blasmer ceux qui les auoyent enuoyez, [Page] à vn si mal-heureux & desesperé voyage.

Mais combien que ces raisons,Les aduersaires politiques satisfaicts. fondées sus regles de discours naturel, satisferont vn grād nombre des aduersaires, qui confesseront que par bon ordre de ciuile & Chrestienne police & gouuernement, sa Maiesté ne pouuoit ny ne peut moins que ce qu'elle à faict: Premierement de subiuger auec force les rebelles & traistres, puis par ordre de ses loix chastier leurs fauteurs & partizans, & finalement mettre au fil de l'espée, les forces que le Pape auoit enuoyé en ses Seigneuries: Toutesfois il y a certaines autres personnes, plus tendrement affectionnées au Pape, Obiection des Papistes que les executez estoyēt seulement escholiers sans armes. qui sembleront encores n'estre satisfaictes: pource que (selon qu'ils en parlent,) vn nombre de simples pouures miserables, ont esté mis à mort comme traistres, n'estans d'autre profession que d'escholiers ou Prestres, soubz le nom de Seminaires, Iesuites ou simples maistres d'Eschole: qui ne sont point venus au Royaume auec armes ou bastons, pour aider par force aux rebelles & traistres, so it en Angleterre ou en Irlande en leurs rebellions ou guerres. De laquelle sorte de miserables on à compassion, comme si pour là contrarieté d'opinions en la religion, ou pour enseigner le peuple à desobeir aux loix du [Page] Royaume, ils pouuoyent auoir esté autremēt punis & chastiez, non toutesfois de peine capitale. Ceste espece de defence, tend plustost à trouuer quelque faute en la seuerité de leur punition, que de les absoudre comme innocens & paisibles subiects. Mais, pour responce, auec plus ample satisfaction de ces delicats & scrupuleux fauteurs des traistres, on leur peut auec raison demāder (si du moins ils veulent ouurir leurs aurcilles à la raison) quel est leur iugement quand vn Roy estably en son Royaume, descouure quelque rebellion premierement pratiquée en secret, puis apres ouuertement suscitée en son Royaume, par ses propres subiectz seditieux: & quand par vn estranger Potentat ou ennemy, ceste rebellion est maintenuë,Plusieurs sont traistres encores qu'ilz n'ayent armes ny bast [...]s. & les rebelles par messages & promesses incitez à continuer, & que leurs traisons contre leurs naturelz Princes sont auoüées, & consequemment, quand le mesme Potentat & ennemy, estant autheur de ladicte rebellion, auec ses propres forces, vient à inuader le Royaume, & les subiects du Prince qui est si legitimement & paisiblemēt en possession? En ces cas di-je, les subiectz fauorizans les rebelles & rendans obeissance à l'ennemy agresseur, ne seront-ilz point attaints & & punissables comme traistres, mais seulemēt [Page] ceux d'entre eux, qui seront trouuez ouuertement porter armes & bastons? Ne sera point le subiect espion & explorateur pour le rebelle & l'ennemy, cōtre son Prince naturel, prins & puni cōme traistre, pource qu'il n'est point trouué auec armes: mais cependant sera prins en habit deguisé, auec rolles & escris ou autres indices manifestes, pour le prouuer estre espion des traistres: apres qu'il aura fureté clā destinemēt le Camp, la Region, la Cité, la cour de son Souuerain? Ne seront point les subiectz contéz pour traistres, qui dōnerōt secrettement de l'argent contēt, à quelques vns pour estre rebelles & ennemis, où qui attenteront d'empoisonner les victuailles où les fontaines, où mettront secrettement le feu és nauires & munitions, où qui recercheront & sonderont clandestinement les Haures & appors, pour aborder en terre? Où bien mesureront la profondeur des fossez, où la hauteur des Boulovars & murailles: pource que les malfaicteurs n'auront esté trouuez auec armes ou bastons? La responce à mon aduis doit estre renduë (si la raison & l'experience, peuuent seruir de regle aux aduersaires) que tous ceux-cy & leurs semblables, doyuent estre punis comme traistres. Et la principalle raison est, pource qu'il ne se peut nier que les actions d'eux tous, ne [Page] soyent accessoires necessaires, & proprietez inseparables, pour auancer & continuer toutes rebelliōs & guerres. Que s'ilz veulent nier qu'aucun soit traistre, sinon qu'il soit armé, ilz feront que Iudas ne sera point traistre, lequel est venu à Christ sans armes, couurant sa traison d'vn baiser.

Maintenant donc,L'Application des Traistres Escholliers & autres Traistres sans armes. il reste d'appliquer les faictz de ces derniers mal-faicteurs, qu'on pretent n'auoir failli sinon comme escholliers, libraires, où, tout au plus, comme personnes qui seulement par paroles & doctrine & non auec armes fauorizent & aident les rebelles & ennemis. Pour lequel propos, que telles personnes soyent qualifiées, selon qu'il leur plaist, Escholliers, maistres d'Escholle, Libraires, Seminaires, Prestres, Iesuites, Moynes, Bigots, Romanistes, vendeurs de Pardons, où tout ce que vous voudrez: ny leurs titres, ny leurs habits ne les ont point faictz Traistres: mais leurs secrettes machinations & pratiques de traison. Leurs personnes n'ont point faict la guerre, mais leurs adresses & conseils, ont suscité les rebellions. Et pour vray ce sont-cy choses biē à pezer. La vraye cause finalle, de ces rebelliōs & guerres, a esté, de deposer sa Maiesté de sa Couronne: Le Pape à faict bruyre le son de sa Bulle pour cét effect. Les causes instrumētales, [Page] sont, cette espece de Seminaires & Semeurs de sedition, leurs secrets enseignemens & reconciliations en ont osté toute doubte: Les fruicts & effectz de tout cela, c'est par rebellion, d'espandre le sang de tous les fidelles subiects de sa Maiesté. Le salaire des vsurpateurs, (s'ilz pouuoyent preualoir) seroit, d'exhereder toute la Noblesse, le clergé, & toute la communauté, qui voudroyent (comme ilz sont tenus par les loix de Dieu, par leur naissance & sermens) defendre leur naturelle & gracieuse Royne, le Païs de leur naissance, leurs femmes, leurs enfans, leurs familles & leurs maisons. Or maintenant, examinez ceux-cy que vous appellez vos Escholliers & Prestres d'esarmez, pourquoy ilz ont premierement fuy hors du Royaume là où ilz viuent & conuersent en la compagnie des principaux Rebelles & Traistres à Rome, & autres places: où il est verifié qu'ils ont esté participās de leurs conspiratiōs. Qu'on responde pourquoy ilz sont venus furtiuement en ce Royaume, pourquoy ilz ont tracassé haut & bas, deguiséz par changement de titre, & noms & maniere d'habits? Pourquoy ilz ont incité & cerché de persuader par secrettes & fauces raisons, le peuple, d'aloüer & croire que toutes les actions & attentats du Pape, quels qu'ilz soyent, faictz où à faire, sont [Page] legitimes? Pourquoy en leurs conuenticules ilz ont reconcilié & distraict si grand peuple, des loix du Royaume, à l'obeissance du Pape, qui est vn Potentat estranger & ouuert ennemy: qu'ilz sçauent auoir desia declaré la Royne, n'estre legitime Royne, auoir maintenu les Rebelles & Traistres cogneus, auoir inuadé auec guerre ouuerte, les Seigneuries de sa Maiesté?

Examinez d'auantage,Six questions pour esprouuer les traistres, d'ē tre les Escholliers. ce que ces vagabons, desguisez, desarmez espions ont respondu, quand ilz ont esté prins & enquis ce qu'ilz pē soyent, de la Bulle du Pape Pius cinquiesme, publiée pour deposer la Maiesté de la Royne & auoüer ses subiectz à luy desobeir.

Sçauoir s'ilz iugent que tous subiectz doyuent obeir à ladicte Bulle, 1 & ainsi se rebeller.

Secondement,2 s'ilz estiment sa Maiesté estre Royne legitime du Royaume, nonobstant ladicte Bulle, ou quelque autre Bulle du Pape.

Tiercement,3 si le Pape peut donner toute licence comme il à faict, aux Comtes de Northumberland & VVestmerland, & autres subiectz de se rebeller, cōme ilz ont faict: où donner congé au D. Sanders né subiect naturel, mais vn desnaturé Prestre decrepiteux, de prendre les armes & esmouuoir guerre, comme il fit en Irlande.

Quartement,4 sçauoir si le Pape peut descharger [Page] les subiectz de sa Maiesté, où d'aucuns autres Princes Chrestiens, de leurs sermens d'obeissance.

Pour le cinquiesme,5 si ledict Prestre traistre Sanders, où vn certain Bristovve, rebelle fugitif, ont escrit en leurs liures, veritablement ou faucement, en approuuant ladicte Bulle de Pius cinquiesme, & le contenu d'icelle.

Finallement,6 ce qui séroit à faire, si le Pape ou quelque autre designé par luy vouloit inuader le Royaume d'Angleterre, & quel parti ilz voudroyent prēdre, où quel parti deuroyēt suyure, les fidelles subiectz de sa Maiesté.

A ce peu de questions, fort propres pour esprouuer la verité ou fauceté de telles personnes seditieuses, estās des-ja iustemēt cōdamnez pour leurs desloyautez, ces meschās (di-je) traistres desarmez, ny veulent en façon quelcōque respōdre directemēt, comme tous autres fidelles subiectz de tous Princes Chrestiens, sont tenus de faire. Et toutesfois combien que sus le seul refus de respondre directement à ces questions, ilz pouuoyent iustement estre conuaincus, cōme coulpables de Traison: Neantmoins,Mal-facteurs executez pour traison, non pour Religion. si n'ont ilz pas esté condamnez sur cela, mais pour toutes leurs autres actions precedentes, commises tant dehors que dans le Royaume, qui n'estoyent pas moins actes de [Page] traison, que de toutes les autres especes de traistres, & de Iudas luy mesme cy dessus mentionné, qui n'auoyent armes ny bastons, & qui neantmoins, en tous temps, doyuent estre iugez traistres.

Car ces hommes déguisez (appellez Escholliers & Prestres) ayans conuersé premieremēt par vn long temps delà la mer auec les traistres, en toutes leurs conspirations, sont icy venus furtiuement en temps de guerre & rebellion, par le commandement du Capital ennemy, le Pape ou ses Legats, pour estre espions secrets & explorateurs du Royaume, en faueur du Pape, pour deliurer en secret des marques de Rome, cōme si ceussent esté arres ou gages, à ceux qui seroyēt tous prestz de se ioindre aux rebelles ou ennemis ouuers: & en telle sorte, auec leurs sainctes bagatelles de Rome, empoisonner les sens des subiectz, versans dedans leurs coeurs, des malicieuses & pestilētes opinions, contre sa Maiesté & les loix du Royaume: Ilz sont venus pour allumer & mettre le feu és coeurs des subiectz malcontens, auec les flames de rebellion: & ainsi cercher & sonder le profond & secret des interieures intentions de tous hommes, soit contre ou pour sa Maiesté: iusques à porter finallement en vn Catalogue, comme si c'estoit vn rolle de monstres, [Page] les noms & la puissance, auec la demeure de tous ceux qui seroyent prests à se rebeller & ayder l'inuasion foreine. C'est ceste espece de seditieuses actions, pour le seruice du Pape & des traistres & rebelles au dehors, qui les à rē dus traistres: & non pas leurs liures & chappelets, ny leurs tourteaux de cire, qu'ilz appellent Agnus Dei, ny leurs rogatons, ny mesme leurs opinions, pour les ceremonies & obseruatiōs de l'Eglise Romaine. Et pour ceste cause, il se doit asseuremēt conclurre, que ceux-cy ont iustement deserui leur capitalle punition, cōme traistres, encores qu'ils ne fussent apprehendez auec bastons & armes ouuertes.

Maintenant, si cette derniere repetition, quasi de toutes les principales causes & raisons cy dessus recitées, ne peut seruir pour fermer les bouches impetueuses, les langues pestilentes, & haleines veneneuses de ceux qui sont infectez de si lours erreurs, que de maintenir les subiectz seditieux, & flambeaux de sedition, contre leur Prince naturel & leur païs: lors doyuēt ils estre laissez,Ceux qui sont deraisonnables & obstinez doyuent estre laissez au iugement de Dieu. sans autres plus amples argumens, au iugemēt de Dieu tout-puissant: comme gens qui ont couuert leurs yeux contre la lumiere du Soleil, estouppe leurs aureilles au son de la Iustice, & reserre leurs coeurs, contre la force de la raison. Car (comme [Page] dit le Psalmiste) Ilz parlent mensonge, ilz sont venimeux comme le poison du serpēt, voire comme le sourd Aspic, qui estouppe ses aureilles.

Parquoy, concluant par la charité Chrestiē ne, si ces rebelles & traistres & leurs fauteurs, vouloyent prendre quelque remors & compassiō de leur propre Patrie, s'ilz consideroyēt combiē vaines ont esté leurs entreprinses par tant d'années, sans qu'aucun de leurs attentats ou complots ait iamais succēdé: & combien de leurs confederez ont esté destruicts; par miseres & calamitez, & ainsi vouloyent desister de leurs desnaturées pratiques au dehors: & si ces Seminaires vagabons en secret, & espions en tenebres, vouloyēt employer leurs labeurs, en oeuures de lumiere & doctrine accordante à l'vsage de leurs escholles, se contentans euxmesmes de leur profession & deuotion: Si le demeurāt du meschant troupeau des semeurs de sedition, vouloit desister de ses rebellions & de ses faux & infames brocards & diffames, du tout contraires à la charité Chrestienne: Il ny a point de doubte, par la grace de Dieu (sa Maiesté estant si addonnée à compassion, & affectionnée à la paix) que toute apparence & occasion, de plus grande effusion de sang des subiects naturels en ce païs, voire toute poursuite de punition, corporelle, ne cessast entierement. [Page] A l'encontre de la malice desquels, (s'ilz ne desistent,) le Dieu tout-puissant vueille dōner par son Esprit & puissance, à sa Maiesté, continuation de Regner & de viure en sa crainte, & d'auoir le moyen de les vaincre, estans tous ennemis de Dieu, & speciallement ses Rebelles & Traistres, tant au dedans comme au dehors, & de maintenir & preseruer tous ses amateurs & naturels subiectz, pour le seruice d'iceluy Dieu tout-puissant, selon sa parolle & volunté.

Plusieurs autres choses pourroyent estre alleguées pour la defence des actions dignes de Princesse, honorables, & sainctes de sa Maiesté, en plusieurs autres poincts, esquels aussi ces brocadeurs & leurs semblables, ont n'agueres sans aucune honte cerché par faux & controuuez libelles de diffamer sa Maiesté & son gouuernement: mais pour cette heure, ces premieres causes & raisons alleguees par forme d'aduertissement, & seulement pour maintenir la verité, sont suffisantes pour iustifier les actions de sa Maiesté à tout le monde, és poincts mentionnez.

Veritas magna est, & praeualet.

Là verité est grande, & la plus forte.

3. Esd. 4.

FINIS.

§

§

[Page]

[Page]

[Page]

DECLARATION DV TRAICTEMENT FAVORABLE, DES COMMISSAIRES de sa Maiesté, ordonnez pour l'Examination de certains Traistres: & des Tortures & Questions, qu'on à faucement diuulgé leur auoir esté données pour le faict de la Religion.

TRADVICTE AVSSI D'Anglois en François.

AV LECTEVR.

[Page]

AMY Lecteur, encores que le gouuernement tres-doux & gracieux de sa Maiesté, soit suffisant pour la defence de soy-mesme, contre le diffame de la tyrānie paganesque & barbare, & des cruelles tortures qu'on pretend auoir esté dō nées à certains Traistres, qui n'agueres ont pati pour leur traison, & autres: & lesquelles ont esté aussi bien diuulguées, par les Apostats Iesuites & Seminaires en leur seditieux liures, lettres & libelles, par les pays estranges & cours des Princes, comme insinuées és coeurs d'aucuns de nos compatriots & subiects de sa Maiesté: Neātmoins pour mieux te satisfaire, i'ay conferé auec vn fort honneste Gentil-homme, lequel ie cognoy auoir bon & suffisant moyen contre tels forgeurs de mensonges & impudens calumniateurs en ce faict de declarer la verité, laquelle & luy & autres qui cognoissent & afferment le mesme, seront tousiours prests de iustifier. Or pour te rēdre plus certain & asseuré touchant cela, il à expose a la veuë de tous hommes, les aduertissemens qui ensuyuent.

§

§

[Page]

QVAND à ce qui cōcerne la Torture & les tourmens qu'on à employez à l'endroict de quelques Traistres & pretendus Catholiques, on afferme pour verité & auec offre de le prouuer, par inquisition suffisante, qu'ils ont esté tels qu'il s'ensuit.

Premierement que les façons de Torture,1 en leur seuerité & rigueur d'execution, n'ont point esté telles, ny exerceéz en la sorte que les calumniateurs & seditieux escriuains ont scandaleusement & malicieusement publié: & que Campion luy-mesme, principal entre les malfaicteurs, enuoyé & venu de Rome, qui à continué en diuers coins de ce Royaume, à furetér en habit deguisé, la plus grand' part des prouinces d'Angleterre, en intention de dresser vn preparatif notable de Ttraisons: Qui pour l'auancement de ces siens desseings, afin d'auoir plus d'aide & d'assistance, auoit esté enuoyé delà là mer: Qui deuāt que de retourner de Rome, par grande finesse & traison, procura souffrance du Pape pour ceux qui seroyēt disposez à rebellion, de se tenir clos & couuerts, soubs le pretexte d'vne obeissance à sa Maiesté, concedée pour vn temps, (l'estat des affaires estant tel qu'il est) pourueu qu'aussi tost qu'il y auroit forces suffisantes, par lequelles [Page] la Bulle de la deposition de sa Maiesté, peust estre publiquement executée, lors ils se ioingnissent ensemble auec ces forces, sus peine d'excommunication & malediction: Ce bon Campion, di-je, deuant la conference qu'eurent auec luy en la Tour certains hommes doctes, auec comportement charitable, ne fut oncques tellement Geenné, qu'il ne fust sus l'heure prest de marcher & d'escrire: comme tout à l'heure presente, il escriuit & soubz-scriuit toutes ses confessions, ainsi qu'il en peut apparoir par les originaux. On faict aussi vn cas horrible, de la famine d'vn Alexandre Briant, qui auroit mangé de la bouë tirée d'vne muraille, & recueilly de l'eau à boire, du degout des maisons, & de telles autres marques d'inhumanité. Mais pour ce regard, la verité est telle, que toutes les fois que Briant à souffert par defaut de nourriture, il là souffert voluntairement, & par vne impudence extreme d'obstination, contre l'intentiō & desir de ceux à qui il auoit affaire. Car certains escris de Traison ayans esté trouuez à l'entour de luy, il fut estimé conuenable, par conference descritures, d'entendre de qui estoyent ces escris. Et sur cela estant commandé de par sa Maiesté descrire, cōme il le pouuoit fort bien faire, en luy estant permis descrire ce qu'il voudroit, en ces termes, que [Page] s'il ne luy plaisoit descrire vne chose, il luy estoit loisible d'en escrire vne autre à son gré: (ce qui estoit de son deuoir, en estant chargé au nom de sa Maiesté, & le refuser, estoit desobeissance.) Neantmoins cét homme, par nuls moyens, ne peut estre induict à escrire chose quelconque. Lors donc il fut commandé à son Geolier, de luy donner pour toute viande & bruuage & autres necessitez, ce qui luy seruiroit pour escrire: & defendu de luy donner aucune chose, dont il ne voudroit escrire. Mais Briant, estant aduerty de cela & souuent incité à escrire, choisit plustost, persistant en son coeur maudict, d'auoir faute de nourriture presque par deux iours & deux nuicts, qu'en escriuant, auoir sa refection, comme il pouuoit auoir promptement, & comme il l'eut defaict incontinent & plantureusement, si tost qu'il eut escrit. Or ce qui a esté dit de ces deux, il peut aussi veritablement estre dit des autres, auec cecy, qu'en cét affaire, on a cu vne perpetuelle solicitude, & que les gardes, & officiers de la Royne, qui ont la charge de manier les Geennes, furent tousiours expressement chargez, par ceux qui faisoyent les examinations, de les traicter aussi charitablement, que tel affaire le pouuoit porter.

Secondement,2 on dit, auec offre pareillemēt [Page] de le prouuer, que iamais aucuns de ces Seminaires ou tels autres pretendus Catholiques, lesquels en quelque temps que ce soit du regne de sa Maiesté, ont esté mis sur la Torture ou Question, nefurent enquis d'aucun point cō cernant leur pretenduë conscience, cōme touchant ce qu'ilz croyent de quelque point de doctrine ou de Foy, soit de la Messe, Transubstantiation, ou autre semblable: mais seulemēt auec quelles personnes & dedans & dehors le Royaume & de quels complots pratiques & conferences ilz auoyent traicté, soit pour attenter à la personne & Estat de sa Maiesté, où pour alterer les loix du Royaume en matiere de Religion, par Traison où par Force: & cō ment ilz estoyent persuadez en eux mesme, où persuadoyent les autres, touchant la Bulle & pretension d'authorité du Pape, pour deposer les Rois & Princes, & nommément pour deposer sa Maiesté, & descharger ses subiects de leur obligation. Et sur cela la puissance & les Estats Royaux, & l'obligation politique des subiects ont tousiours esté specifiez, sans faire aucune mention ou comprendre en cela, aucun droict que la Royne ait, par titre de la Couronne, sus les personnes Ecclesiastiques, qui sont ses subiects: En tous lesquels articles, Campion & les autres iamais ne respondirent ouuertement, [Page] mais par sophisterie, tromperie & traison, restraingnants leur confession touchant l'obligation des subiects, seulement à la forme de la permission & souffrance du Pape. Comme, pour exemple, s'ils estoyent enquis à sçauoir, s'ils se recognoissoyent subiects de la Royne, & luy vouloyent obeir, Ils respondoyent Ouy: car ilz auoyent congé, de le faire ainsi pour vn temps. Mais passant outre en cette questiō, & eux estans enquis s'ilz la vouloyent ainsi recognoistre, & luy obeir plus long temps, que le Pape ne leur voudroit permettre, où, nonobstant tel commandement que le Pape voudroit ou pourroit donner au contraire: Lors ou ilz refusoyent vne telle obeissance, où ne vouloyent respondre, où bien disoyent qu'ilz ne pouuoyent respondre à ces questions sans danger. Laquelle seule responce, sans parler d'auantage, estoit vne responce ouuerte, à ceux qui ont le discours de la raison, qu'ils ne vouloyent estre subiects ny persuader les autres, de l'estre plus long temps, que se Pape en donneroit licence. Et en la decision publique de leur cause, quand ilz s'efforçoyent de laisser és espris du peuple & des assistans, vne opinion qu'il leur falloit mourir, non pour traison, mais pour matiete de foy, & de conscience en la doctrine, qui touche [Page] le seruice de Dieu, sans auoir rien attenté ou desseigné contre sa Maiesté: ilz s'escrioyent, qu'ilz estoy ent fidelles subiectz, obeissans & voulans obeir & seruir à sa Maiesté. Mais sus le champ, pour esprouuer si cét hypocritique & sophistique propos, s'estendoit à vne perpetuelle obeissance de leur part, ou bien autant de temps que le Pape le permettoit ainsi, ou non: ilz estoyent publiquement enquis en la place du Iugement, par le docte Conseil de la Royne: A sçauoir, s'ilz vouloyent obeir & estre fidelles subiects, où cas que le Pape commandast le contraire: Lors plainement ilz se descouuroyent eux mesmes par leur responce, disans par la bouche de Campion: Ceste place (entendans le siege Iudicial de la Cour de sa Maiesté) n'a nul pouuoir d'enquerir où iuger de l'authorité du sainct Pere▪ & ne voulurent oncques faire autre responce.

Tiercement est à noter,3 qu'aucun d'eux n'a esté mis sus la Geenne ou Torture, non pas mesme pour matiere où participatiō de Traison, ou chose semblable, qu'il ne fust premierement cogneu, & rendu probable euidemment, par precedētes descouuertures, confessions & autremēt, que la personne ainsi Geennée ou Torturée estoit coulpable: cognoissant & pouuant declarer la verité des choses dont [Page] elle estoit chargée: tellement, (comme il a esté premierement asseuré,) que nul innocent n'a oncques esté tourmenté, ny iamais la Torture n'a esté employée, pour extorquer des confessions à tors & à trauers, sus des incertainetez: En quoy faisant, il eust peu estre, que quelque innocent, en ce cas, eust peu esté Geenné.

Quartement que nul d'eux n'a esté mis sus la Question ou Torturé,4 sinon que premierement en paroles expresses ou aequinalentes, il eust dit qu'il ne vouloit dire la verité encores que la Royne luy commandast. Que si quelqu'vn d'entr'eux estant examiné, disoit qu'il ne sçauoit ou ne s'en souuenoit, & qu'il le voulust affermer en la sorte que les Chrestiens entre les Chrestiens sont ordinairement creuz: vne telle respōce estoit acceptée, pourueu qu'il ny eust vne claire & euidente preuue, que de plain vouloir il eust parlé faucement. Mais s'il disoit que sa responce, en declarant la verité, endommageroit quelque Catholique, & ainsi seroit vne offence contre la charité, (ce qu'ilz disent estre peché:) & que la Royne ne leur peut commander de pecher: Tellement que quelque chose que sa Maiesté commandast, ilz ne voulust dire la verité, laquelle on sçauoit bien estre par luy cogneue: En ce eas, [Page] ou pour quelque semblable effect, ilz estoyent lors mis sus la Torture & non autrement.

Pour le cinquiesme,5 la procedure en la Torture a esté tousiours si lente & peu voluntaire, & auec tant de preparations pour les persuader de s'espargner eux mesmes, & ainsi par diuers moyens leur faire cognoistre qu'ilz deuroyent dire la verité, tant par deuoir enuers sa Maiesté, que par sagesse pour eux mesmes: Que quiconque estoit present à ces actions, doit recognoistre és ministres de sa Maiesté, vn propos resolu, d'ensuyre l'exemple de la disposition tres-benigne qui est en elle, laquelle Dieu vueille long temps preseruer.

Ainsi il appert, que combien que par les loix plus communes de toutes nations, l'vsage de la Torture a esté & est iugé legitime, en cas de moindre importance: voire & d'vne façon beaucoup plus aspre, pour l'inquisition de la verité, en crimes qui n'aprochent pas si pres d'vn danger publicq, que celuy qui a esté commis, par ces hommes detestables: les conspirations desquels & particularitez d'icelles, il importesi grandemēt & est du tout expedient de descouurir: Neantmoins, encores en cét vsage necessaire d'vne telle procedure, forcée par l'obstination notoire des malfaicteurs, est à recognoistre d'vne part l'inclination naturelle [Page] à benignité, de la Clemēce douce & gratieuse de sa Maiesté: & d'autrepart combien est à condamner de tant plus, la malice infame de ceux, lesquels en faueur de ces malfaicteurs detestables, & Traistres obstinez, ont semé des faux & scandaleux bruicts, pour rendre son gouuernement tres-bening desagreable, soubz fauces pretences & rumeurs d'aigreur & cruauté, enuers ceux, contre lesquels rien ne pourroit estre cruel, & ausquels toutesfois rien n'a esté faict, qui ne resente sa douceur & misericorde. *⁎*

FIN.

Information about this book

Title statement

L'execution de iustice faicte en Angleterre pour maintenir la paix publique & chrestienne, contre les autheurs de sedition, adherens aux tristres & ennemis du royaume: sans aucune persecution contre eux esmeuë, pour matiere de religio[n], commeil a esté faucement aduancé & publie,́ par les fauteurs & nourriciers de leurs traisons. Descrite premierement en Anglois, puis traduite en langue Franc̜oise, en faueur de autres nations & personnes, qui ont l'vsage d'icelle.Execution of justice in England. Latin

Burghley, William Cecil, Baron, 1520-1598.

Edition statement

1584

Publication

Publisher

Text Creation Partnership,

Place of publication

Ann Arbor, MI ; Oxford (UK) :

Date

2008-09 (EEBO-TCP Phase 1).

ID [DLPS]

A18324

ID [STC]

STC 4906

ID [STC]

ESTC S116705

ID [EEBO-CITATION]

99851921

ID [PROQUEST]

99851921

ID [VID]

17216

Availability

This keyboarded and encoded edition of the work described above is co-owned by the institutions providing financial support to the Early English Books Online Text Creation Partnership. This Phase I text is available for reuse, according to the terms of Creative Commons 0 1.0 Universal. The text can be copied, modified, distributed and performed, even for commercial purposes, all without asking permission.

Series

Early English books online.

Notes

(EEBO-TCP ; phase 1, no. A18324)

Transcribed from: (Early English Books Online ; image set 17216)

Images scanned from microfilm: (Early English books, 1475-1640 ; 919:04)

Source

— L'execution de iustice faicte en Angleterre pour maintenir la paix publique & chrestienne, contre les autheurs de sedition, adherens aux tristres & ennemis du royaume: sans aucune persecution contre eux esmeuë, pour matiere de religio[n], commeil a esté faucement aduancé & publie,́ par les fauteurs & nourriciers de leurs traisons. Descrite premierement en Anglois, puis traduite en langue Franc̜oise, en faueur de autres nations & personnes, qui ont l'vsage d'icelle., Execution of justice in England. Latin, Burghley, William Cecil, Baron, 1520-1598., Norton, Thomas, 1532-1584. Declaration of the favourable dealing of her Majesties commissioners appointed for the examination of certain traitours. French. aut.

Extent

66, [14] p.

Thomas Vautroullier,. [London :: 1584]. (By William Cecil, Baron Burghley.) (A translation of: The execution of justice in England.) (Printer's name and publication date from STC.) (A defense of the execution of Edmund Campion and other Catholics in 1581.) ("Declaration du traictement favorable, des commissaires de sa Maiesté, ordonnez pour l'Examination de certains traistres:.. ", a translation of "A declaration of the favourable dealing of her Majesties commissioners appointed for the examination of certain traitours", attributed to Thomas Norton, has separate divisional title; register is continuous.) (Reproduction of the original in the British Library.)

Creation

Created by converting TCP files to TEI P5 using tcp2tei.xsl, TEI @ Oxford.

Editorial practices

EEBO-TCP is a partnership between the Universities of Michigan and Oxford and the publisher ProQuest to create accurately transcribed and encoded texts based on the image sets published by ProQuest via their Early English Books Online (EEBO) database (http://eebo.chadwyck.com). The general aim of EEBO-TCP is to encode one copy (usually the first edition) of every monographic English-language title published between 1473 and 1700 available in EEBO.

EEBO-TCP aimed to produce large quantities of textual data within the usual project restraints of time and funding, and therefore chose to create diplomatic transcriptions (as opposed to critical editions) with light-touch, mainly structural encoding based on the Text Encoding Initiative (http://www.tei-c.org).

The EEBO-TCP project was divided into two phases. The 25,363 texts created during Phase 1 of the project have been released into the public domain as of 1 January 2015. Anyone can now take and use these texts for their own purposes, but we respectfully request that due credit and attribution is given to their original source.

Users should be aware of the process of creating the TCP texts, and therefore of any assumptions that can be made about the data.

Text selection was based on the New Cambridge Bibliography of English Literature (NCBEL). If an author (or for an anonymous work, the title) appears in NCBEL, then their works are eligible for inclusion. Selection was intended to range over a wide variety of subject areas, to reflect the true nature of the print record of the period. In general, first editions of a works in English were prioritized, although there are a number of works in other languages, notably Latin and Welsh, included and sometimes a second or later edition of a work was chosen if there was a compelling reason to do so.

Image sets were sent to external keying companies for transcription and basic encoding. Quality assurance was then carried out by editorial teams in Oxford and Michigan. 5% (or 5 pages, whichever is the greater) of each text was proofread for accuracy and those which did not meet QA standards were returned to the keyers to be redone. After proofreading, the encoding was enhanced and/or corrected and characters marked as illegible were corrected where possible up to a limit of 100 instances per text. Any remaining illegibles were encoded as <gap>s. Understanding these processes should make clear that, while the overall quality of TCP data is very good, some errors will remain and some readable characters will be marked as illegible. Users should bear in mind that in all likelihood such instances will never have been looked at by a TCP editor.

The texts were encoded and linked to page images in accordance with level 4 of the TEI in Libraries guidelines.

Copies of the texts have been issued variously as SGML (TCP schema; ASCII text with mnemonic sdata character entities); displayable XML (TCP schema; characters represented either as UTF-8 Unicode or text strings within braces); or lossless XML (TEI P5, characters represented either as UTF-8 Unicode or TEI g elements).

Keying and markup guidelines are available at the Text Creation Partnership web site.